cyanic-selkie/wikianc huggingface dataset:
ಈಸೂರು
ಶಿವಮೊಗ್ಗ ಜಿಲ್ಲೆ ಶಿಕಾರಿಪುರ ತಾಲ್ಲೂಕಿನಲ್ಲಿ ಕಸಬೆಯಿಂದ ೧೦ಕಿಮೀ ದಕ್ಷಿಣಕ್ಕೆ ಕುಮುದ್ವತಿ ನದಿಯ ಬಲದಂಡೆಯ ಮೇಲಿರುವ ಗ್ರಾಮ.ಕರ್ನಾಟಕದ ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಶಿವಮೊಗ್ಗ ಜಿಲ್ಲೆಗೆ ಹೆಸರು ತಂದ ಊರು ಈಸೂರು.
ಇತಿಹಾಸ
ಮಹಾತ್ಮ ಗಾಂಧೀಯವರ ಭಾರತ ಬಿಟ್ಟು ತೊಲಗಿ ಘೂೀಷಣೆಯೊಂದಿಗೆ ಅಂದಿನ ಬ್ರಿಟಿಷ್ ಸರ್ಕಾರ ೧೯೪೨ ಆಗಸ್ಟ್ 9ರಂದು ಭಾರತದ ಸ್ವಾತಂತ್ರ್ಯ ಚಳವಳಿಯ ನಾಯಕರನ್ನೆಲ್ಲ ಬಂಧಿಸಿತ್ತು. ಈಸೂರಿನ ಜನತೆಯೂ ನಾಯಕನ ಕರೆಗೆ ಓಗೊಟ್ಟು ತಾಳ್ಮೆಯಿಂದಲೇ ಸ್ವಾತಂತ್ರ್ಯ ಚಳವಳಿಯನ್ನು ನಡೆಸುತ್ತಿತ್ತು. 150ರಿಂದ 200 ಮಂದಿ ಗ್ರಮದಲ್ಲಿ ಮೆರವಣಿಗೆ ನಡೆಸಿ ಸರ್ಕಾರಕ್ಕೆ ತೆರಿಗೆಯನ್ನು ಕೊಡದಂತೆ, ಪ್ರತಿಭಟಿಸುವ ಅಧಿಕಾರಿಗಳನ್ನು ಗಮನಿಸದಂತೆ, ಸರ್ಕಾರಿ ಅಧಿಕಾರಿಗಳಿಗೆ, ಶಾಲೆಗೆ, ಕಚೇರಿಗಳಿಗೆ ಧಿಕ್ಕಾರ ಘೋಷಿಸಿದರು. ೧೯೪೨ ಸೆಪ್ಟೆಂಬರ್ 25ರಂದು ಸರ್ಕಾರದ ಅಧಿಕಾರವನ್ನು ಧಿಕ್ಕರಿಸಿ ಈಸೂರನ್ನು ಸ್ವತಂತ್ರ ಹಳ್ಳಿ ಎಂಬುದಾಗಿ ಸಾರಿದರು. ತಮ್ಮದೇ ಆದ ಸರ್ಕಾರ ರಚಿಸಿಕೊಂಡು ಗ್ರಾಮದ ಆಡಳಿತ ನಡೆಸತೊಡಗಿದರು. ೧೯೪೨ ಸೆಪ್ಟೆಂಬರ್ 28ರಂದು ಆ ತಾಲ್ಲೂಕಿನ ಅಮಲ್ದಾರರು, ಪೆÇಲೀಸ್ ಅಧಿಕಾರಿ ಮತ್ತು ಕೆಲವು ಪೆÇಲೀಸರೊಂದಿಗೆ ಗ್ರಾಮಕ್ಕೆ ಹೋದರು. ಅಲ್ಲಿ ನಡೆದ ಜನರ ಅಲ್ಪ ಪ್ರತಿಭಟನೆಗೆ ಅಧಿಕಾರಿಗಳು ಕೋಪಗೊಂಡು ನಿರಾಯುಧ ಜನತೆಯ ಮೇಲೆ ಮೊದಲು ಲಾಠಿಯಿಂದ ಹೊಡೆದು ಅನಂತರ ಗುಂಡು ಹಾರಿಸಿದರು. ಜನರೂ ಉದ್ರಿಕ್ತರಾದರು. ಗಲಭೆಯಲ್ಲಿ ಅಮಲ್ದಾರ ಚನ್ನಕೃಷ್ಣಪ್ಪ ಮತ್ತು ಪೆÇಲೀಸ್ ಅಧಿಕಾರಿ ಕೆಂಚೇಗೌಡ ಸತ್ತರು. ಸರ್ಕಾರಕ್ಕೆ ಸುದ್ದಿ ತಿಳಿದು ಸೈನ್ಯ ಮತ್ತು ಪೆÇಲೀಸ್ ದಳವನ್ನು ಕಳಿಸಿ ಹಳ್ಳಿಯನ್ನು ಲೂಟಿ ಮಾಡಿಸಿತು. ಇದ್ದವರನ್ನೆಲ್ಲ ಹೆಂಗಸರು ಮಕ್ಕಳೆನ್ನದೆ ಚಿತ್ರಹಿಂಸೆಗೆ ಗುರಿ ಮಾಡಿತು. ಸರ್ಕಾರದ ವಿರುದ್ಧ ಬಂಡಾಯವೆದ್ದವರೆಂದು 50 ಮಂದಿಯ ಮೇಲೆ ಆರೋಪ ಹೊರಿಸಿ ೪೧ ಮಂದಿಯನ್ನು ಬಂಧಿಸಿ ನ್ಯಾಯಾಲಯದಲ್ಲಿ ಮೊಕದ್ದಮೆ ಹೂಡಿತು. ಮೈಸೂರು ಹೈಕೋರ್ಟಿನ ಮುಖ್ಯ ನ್ಯಾಯಾಧೀಶರು ೧೯೪೩ ಜನವರಿ 9ರಂದು ತೀರ್ಪಿತ್ತು, ಗುರಪ್ಪ, ಮಲ್ಲಪ್ಪ, ಸೂರ್ಯನಾರಾಯಣಾಚಾರಿ, ಬಿ. ಹಾಲಪ್ಪ ಮತ್ತು ಜಿ. ಶಂಕರಪ್ಪ ಇವರಿಗೆ ಮರಣದಂಡನೆಯನ್ನೂ ಹಾಲಮ್ಮ ಮತ್ತು ಪಾರ್ವತಮ್ಮ ಇವರಿಗೆ ಜೀವಾವಧಿ ಗಡೀಪಾರು ಶಿಕ್ಷೆಯನ್ನು ವಿಧಿಸಿದರು. ಉಳಿದವರಿಗೆ ನಾನಾರೀತಿಯ ವಿವಿಧ ಕಾಲದ ಕಾರಾಗೃಹ ಶಿಕ್ಷೆ ವಿಧಿಸಲಾಯಿತು. ಅದರಂತೆ ೧೯೪೩ ಮಾರ್ಚ್ 8ರಂದು ಗುರಪ್ಪ ಮತ್ತು ಮಲ್ಲಪ್ಪ ಇಬ್ಬರನ್ನೂ ಗಲ್ಲಿಗೇರಿಸಲಾಯಿತು. ಮಾರನೆಯ ದಿನ ಸೂರ್ಯನಾರಾಯಣಾಚಾರಿ ಮತ್ತು ಹಾಲಪ್ಪನನ್ನೂ ೧೦ನೆಯ ತಾರೀಖು ಜಿ. ಶಂಕರಪ್ಪನನ್ನೂ ಅಂದಿನ ಸರ್ಕಾರ ಗಲ್ಲಿಗೇರಿಸಿ ತನ್ನ ಸೇಡನ್ನು ತೀರಿಸಿಕೊಂಡಿತು. ಪಾರ್ವತಮ್ಮ, ಹಾಲಮ್ಮ ಮತ್ತು ಸಿದ್ಧಮ್ಮ ಇವರನ್ನು ೧೯೪೬ ಅಕ್ಟೋಬರ್ ೨೧ ರಂದು ಬಿಡುಗಡೆ ಮಾಡಲಾಯಿತು. ಇಡೀ ಕರ್ನಾಟಕದಲ್ಲಿ 'ಸ್ವತಂತ್ರ ಹಳ್ಳಿ ಎಂದು ಘೂೀಷಿಸಿಕೊಂಡು ಸ್ವಾತಂತ್ರ್ಯಕ್ಕೆ ತಮ್ಮ ಪ್ರಾಣವನ್ನರ್ಪಿಸಿದ ಕಲಿಗಳಿಂದ ಈ ಊರು ಪ್ರತಿಷ್ಠಿತವಾಗಿದೆ.
ಉಲ್ಲೇಖ
ವರ್ಗ:ಭಾರತ ಸ್ವಾತಂತ್ರ್ಯಕ್ಕಾಗಿ ನಡೆದ ಕ್ರಾಂತಿಕಾರಿ ಚಳುವಳಿ ವರ್ಗ:ಸ್ವಾತಂತ್ರ್ಯ ಹೋರಾಟಗಳು ವರ್ಗ:ಶಿವಮೊಗ್ಗ ಜಿಲ್ಲೆ
ಹುಲಗೂರು
ಹುಲಗೂರು- ಭಾರತದ ಕರ್ನಾಟಕ ರಾಜ್ಯದ ಹಾವೇರಿ ಜಿಲ್ಲೆ ಶಿಗ್ಗಾಂವಿ ತಾಲ್ಲೂಕಿನ ಒಂದು ಗ್ರಾಮ. ಶಿಗ್ಗಾಂವಿಯ ಈಶಾನ್ಯಕ್ಕೆ 14 ಕಿಮೀ ದೂರದಲ್ಲೂ ಪುಣೆ-ಬೆಂಗಳೂರು ದಕ್ಷಿಣ-ಮಧ್ಯ ರೈಲ್ವೆಯ ಗುಡಿಗೇರಿ ನಿಲ್ದಾಣದಿಂದ 9 ಕಿಮೀ ದೂರದಲ್ಲಿದೆ. ಹುಲಗೂರಿಗೆ ಹುಬ್ಬಳ್ಳಿ, ಶಿಗ್ಗಾಂವಿಗಳಿಂದ ನೇರ ಬಸ್ ಸೌಕರ್ಯವಿದೆ.
ಧಾರ್ಮಿಕ ಸ್ಥಳಗಳು
ಗ್ರಾಮದ ಪಶ್ಚಿಮಕ್ಕೆ ಮುಕ್ಕಾಲು ಕಿಮೀ ಅಂತರದಲ್ಲಿ ನಾಲ್ಕು ಗೋರಿಗಳಿವೆ. ಇವು ಮುಸ್ಲಿಮ್ ಸಂತ ಹಜರತ್ ಶಹಾ ಖಾದ್ರಿ ಮನೆತನಕ್ಕೆ ಸೇರಿದವು. 1800ರ ಸುಮಾರಿಗೆ ಸವಣೂರಿನಲ್ಲಿ ನವಾಬ್ ಅಬ್ದುಲ್ ಕರೀಂಖಾನ್ ಆಳುತ್ತಿದ್ದಾಗ ಆತನ ಅಧೀನಕ್ಕೊಳಪಟ್ಟ ಬಂಕಾಪುರದಲ್ಲಿ ಹಜರತ್ ಶಹಾ ಖಾದ್ರಿ ಎಂಬ ಮುಸ್ಲಿಮ್ ಸಂತನಿದ್ದ. ನವಾಬ ಈ ಸಂತನ ಶಿಷ್ಯರಲ್ಲಿ ಓರ್ವ ಹೆಣ್ಣುಮಗಳಿಗೆ ಅಪಮಾನ ಮಾಡಲು ಹಜರತ್ ಶಹಾ ಆಗ ನವಾಬನಿಗೆ ಶಾಪವಿತ್ತು ಹುಲಗೂರಿಗೆ ಬಂದು ನೆಲಸಿದ. ಅಂದಿನಿಂದ ಹಜರತ್ ಶಹಾ ಖಾದ್ರಿ ಮನೆತನ ಇಲ್ಲಿ ಪ್ರಸಿದ್ಧವಾಯಿತು. ಈ ಸ್ಥಳ ದರ್ಗಾ ಎಂದೂ ಹೆಸರಾಗಿದೆ. ಎಲ್ಲ ಧರ್ಮದವರೂ ದರ್ಗಾಕ್ಕೆ ಭಕ್ತಿಯಿಂದ ನಡೆದುಕೊಳ್ಳುತ್ತಾರೆ. ಪ್ರತಿವರ್ಷ ಈ ಸಂತನ ಸ್ಮರಣಾರ್ಥ ಫೆಬ್ರವರಿಯ ಸುಮಾರಿಗೆ ವೈಭವದಿಂದ ಉರುಸ್ ಜರುಗುತ್ತದೆ. ಬೆಳಗಾಂವಿ, ಧಾರವಾಡ ಜಿಲ್ಲೆಗಳಿಂದ ಜನ ಬಂದು ಈ ಉರುಸ್‍ನಲ್ಲಿ ಪಾಲ್ಗೊಳ್ಳುತ್ತಾರೆ.
ಇಲ್ಲಿ ಸಿದ್ಧಲಿಂಗೇಶ್ವರ ದೇವಾಲಯವೂ ಇದೆ. ಇದೇ ಸಮಯಕ್ಕೆ ಇಲ್ಲಿಗೆ 43 ಕಿಮೀ ದೂರದಲ್ಲಿರುವ ಬಳ್ಳಾರಿ ಜಿಲ್ಲೆಯ ಮೈಲಾರದಿಂದಲೂ ಭಕ್ತಾದಿಗಳು ಬರುತ್ತಾರೆ. ಇದರಿಂದಾಗಿ ಈ ಗ್ರಾಮ ಗ್ರಾಮಾಂತರ ಪ್ರದೇಶದ ವಾಣಿಜ್ಯ ಕೇಂದ್ರವಾಗಿ ಬೆಳೆಯಲು ಸಾಧ್ಯವಾಗಿದೆ. ಇಲ್ಲಿ ಪ್ರತಿ ಭಾನುವಾರ ಸಂತೆಯಾಗುತ್ತದೆ. ಹಜರತ್ ಖಾದ್ರಿ ಸಂತನ ಹೆಸರಿನ ಪ್ರೌಢಶಾಲೆ ಇದೆ. ಹುಲಗೂರಿನ ಪೂರ್ವಕ್ಕೆ ಶಿಶುನಾಳದಲ್ಲಿ ಶ್ರೇಷ್ಠ ತತ್ತ್ವಪದಗಳನ್ನು ರಚಿಸಿ ಹೆಸರಾದ ಶಿಶುನಾಳಶರೀಫರ ಗದ್ದುಗೆಯಿದೆ. ತಮ್ಮ ಗುರುಗಳೆಂದು ಸ್ವೀಕರಿಸಿ ಖಾದ್ರಿಯವರ ಭೇಟಿಗೆ ಶರೀಫರು ಈ ಊರಿಗೆ ಆಗಾಗ ಬಂದು ಹೋಗುತ್ತಿದ್ದರಂತೆ. ಅವರ ತತ್ತ್ವದ ಪದಗಳಲ್ಲಿ ಹುಲಗೂರಿನ ಉಲ್ಲೇಖವಿದೆ. ಈ ಊರಿಗೆ ಸುಮಾರು 6 ಕಿಮೀ ಅಂತರದಲ್ಲಿ ಪ್ರಸಿದ್ಧ ಕಾರಡಗಿ ವೀರಭದ್ರ ದೇವಸ್ಥಾನವಿದೆ.
ವರ್ಗ:ಹಾವೇರಿ ಜಿಲ್ಲೆ
ದೇವಿಕಾ ವೈದ್ಯಾ
ದೇವಿಕಾ ವೈದ್ಯಾ, ಓರ್ವ ಭಾರತೀಯ ಕ್ರಿಕೆಟ್  ಆಟಗಾರ್ತಿ. ಇವರು ಎಡಗೈ ಬ್ಯಾಟ್ಸ್‍ಉಮನ ಹಾಗೂ ಎಡಗೈ ಲೆಗ್ ಬ್ರೆಕ್ ಗೂಗ್ಲಿ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಮುಂಬೈ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ.
ಆರಂಭಿಕ ಜೀವನ
ದೇವಿಕಾ ವೈದ್ಯಾ ರವರು ಅಗಸ್ಟ್ ೨೩, ೧೯೯೭ರಂದು ಪುಣೆ, ಮಹಾರಾಷ್ಟ್ರದಲ್ಲಿ ಜನಿಸಿದರು.
ಪ್ರಥಮ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍ನಲ್ಲಿ ಮುಂಬೈ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ. ಇವರು ೨೦೧೦ರಿಂದ ಇಲ್ಲಿಯವರೆಗೆ ತಮ್ಮ ತವರಾದ ಮಹಾರಾಷ್ಟ್ರ ಕ್ರಿಕೆಟ ತಂಡಕ್ಕೆ ಆಡುತಿದ್ದಾರೆ. ತಂಡದಲ್ಲಿ ಆಲ್‍ರೌಂಡರ್ ಆಗಿ ತಮ್ಮ ವೃತ್ತಿ ಜೀವನವನ್ನ ಮುಂದುವರೆಸಿಕೊಂಡು ಹೋಗುತ್ತಿದ್ದಾರೆ.
ಅಂತರರಾಷ್ಟ್ರೀಯ ಕ್ರಿಕೆಟ್
ನವಂಬರ ೩೦, ೨೦೧೪ರಲ್ಲಿ ಬೆಂಗಳೂರಿನಲ್ಲಿ ದಕ್ಷಿಣ ಆಫ್ರಿಕಾ ಮಹಿಳಾ ಕ್ರಿಕೆಟ್ ತಂಡದ ವಿರುದ್ದ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ದೇವಿಕಾ ವೈದ್ಯಾ ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನವಂಬರ ೧೬, ೨೦೧೬ರಲ್ಲಿ ವಿಜಯವಾಡದಲ್ಲಿ ವೆಸ್ಟ್ ಇಂಡೀಸ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೂರನೇ ಏಕದಿನ ಪಂದ್ಯದ ಮೂಲಕ ದೇವಿಕಾ ವೈದ್ಯಾ ರವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ವರ್ಗ:ಮಹಿಳಾ ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಸಂಜೀವಿನಿ (ಹಿಂದೂ ಪುರಾಣ)
thumb|ಹನುಮಂತನು ಸಂಜೀವಿನಿ ಸಸ್ಯವನ್ನು ತರಲು ಇಡೀ ಪರ್ವತವನ್ನೇ ಎತ್ತಿಕೊಂಡು ಬರುತ್ತಾನೆ
ಜೇಮ್ಸ್ ಕ್ಯಾಮೆರಾನ್
ಜೇಮ್ಸ್ ಫ್ರಾನ್ಸಿಸ್ ಕ್ಯಾಮೆರಾನ್ (ಜನನ ಆಗಸ್ಟ್ ೧೬, ೧೯೫೪) ಒಬ್ಬ ಕೆನೇಡಿಯನ್ ಚಲನಚಿತ್ರ ನಿರ್ಮಾಪಕ, ಆವಿಷ್ಕಾರಿ, ಎಂಜಿನಿಯರ್, ಫಿಲಾಂತ್ರೊಪಿಸ್ಟ್, ಮತ್ತು ಸಮುದ್ರ-ಆಳದ ಅನ್ವೇಷಕರಾಗಿದ್ದಾರೆ. ದಿ ಟರ್ಮಿನೇಟರ್ (೧೯೮೪) ಎಂಬ ವೈಜ್ಞಾನಿಕ ಕಾಲ್ಪನಿಕ ಆಕ್ಷನ್ ಚಲನಚಿತ್ರದ ಮೂಲಕ ಇವರು ತಮ್ಮ ಪ್ರಥಮ ಪ್ರಮುಖ ಯಶಸ್ಸನ್ನು ಕಂಡುಕೊಂಡರು. ಅನಂತರ ಅವರು ಹಾಲಿವುಡ್‌ನ ಸುಪ್ರಸಿದ್ಧ ನಿರ್ದೇಶಕರಾದರು. ಏಲಿಯನ್ಸ್ (೧೯೮೬) ರಚಿಸಲು ಮತ್ತು ನಿರ್ದೇಶಿಸಲು ಅವರನ್ನು ನೇಮಿಸಲಾಯಿತು; ಮೂರು ವರ್ಷಗಳ ನಂತರ ಅವರು ದಿ ಅಬಿಸ್ (೧೯೮೯) ಚಿತ್ರವನ್ನು ನಿರ್ದೇಶಿಸಿದರು.
ಟರ್ಮಿನೇಟರ್ ೨: ಜಡ್ಜ್‌ಮೆಂಟ್ ಡೇ (೧೯೯೧)ನಲ್ಲಿ ಅವರ ಸ್ಪೆಷಲ್ ಎಫೆಕ್ಟ್ಸ್ ಬಳಕೆಗಾಗಿ ಅವರು ಮತ್ತಷ್ಟು ಪ್ರಖ್ಯಾತಿಯನ್ನು ಗಳಿಸಿದರು. ತಮ್ಮ ಟ್ರೂ ಲೈಸ್ (೧೯೯೪) ಚಿತ್ರದ ನಂತರ, ಕ್ಯಾಮೆರಾನ್ ಆ ಸಮಯದಲ್ಲಿನ ಬೃಹತ್ ಪ್ರಮಾಣದ ಚಿತ್ರ ಟೈಟಾನಿಕ್ (೧೯೯೭) ಕೈಗೆತ್ತಿಕೊಂಡರು ಮತ್ತು ಈ ಚಿತ್ರದ ಮೂಲಕ ಅವರು ಅಕಾಡೆಮಿ ಅವಾರ್ಡ್ಸ್‌ನ, ಬೆಸ್ಟ್ ಪಿಕ್ಚರ್ ಮತ್ತು ಬೆಸ್ಟ್ ಡೈರೆಕ್ಟರ್ ವರ್ಗದಲ್ಲಿ ವಿಜೇತರಾದರು. ಟೈಟಾನಿಕ್ ನಂತರ, ಅವರು ಸುಮಾರು ೧೦ ವರ್ಷಗಳ ಅವಧಿ ತೆಗೆದುಕೊಳ್ಳುವ ಒಂದು ಚಿತ್ರವನ್ನು ಆರಂಭಿಸಿದರು: ಅವರ ವೈಜ್ಞಾನಿಕ-ಕಾಲ್ಪನಿಕ ಕಥೆ ಅವತಾರ್ (೨೦೦೯). ಈ ಚಿತ್ರಕ್ಕಾಗಿ ಅವರು ಅದೇ ಮೂರು ಅಕಾಡೆಮಿ ಅವಾರ್ಡ್ಸ್‌‌ಗಳಿಗೆ ನಾಮಿನೇಟ್ ಆಗಿದ್ದರು. ಟೈಟಾನಿಕ್ ಮತ್ತು ಅವತಾರ್ ಚಿತ್ರಗಳ ನಡುವಿನ ಅವಧಿಯಲ್ಲಿ, ಕ್ಯಾಮೆರಾನ್‌ರವರು ಅನೇಕ ಸಾಕ್ಷ್ಯಚಿತ್ರ(ಡಾಕ್ಯುಮೆಂಟರಿಗಳನ್ನು ಚಲನಚಿತ್ರ)ಗಳನ್ನು ಸಿದ್ಧಪಡಿಸುವುದರಲ್ಲಿ ಅನೇಕ ವರ್ಷ ಕಳೆದರು (ನಿರ್ದಿಷ್ಟವಾಗಿ ಜಲಾಂತರದ ಡಾಕ್ಯುಮೆಂಟರಿಗಳು) ಮತ್ತು ಇದರ ಜೊತೆಯಲ್ಲಿಯೇ ಡಿಜಿಟಲ್ 3ಡಿ ಫ್ಯೂಶನ್ ಕ್ಯಾಮೆರಾ ಸಿಸ್ಟಮ್ ಅನ್ನು ಅಭಿವೃದ್ಧಿಪಡಿಸಿದರು. ಭಾಗಶಃ ವಿಜ್ಞಾನಿ ಮತ್ತು ಭಾಗಶಃ ಕಲಾವಿದ ಎಂದು ಒಬ್ಬ ಜೀವನಚರಿತ್ರೆ ರಚನಾಕಾರರಿಂದ ವ್ಯಾಖ್ಯಾನಿಸಲ್ಪಟ್ಟ ಕ್ಯಾಮೆರಾನ್‌ರವರು, ಚಲನಚಿತ್ರ ಲೋಕಕ್ಕೂ ಮತ್ತು ರಿಮೋಟ್ ವೆಹಿಕಲ್ ತಂತ್ರಜ್ಞಾನಗಳಲ್ಲಿಯೂ ಸಹ ತಮ್ಮ ಕೊಡುಗೆ ನೀಡಿದ್ದಾರೆ. ೨೦೧೨ ಮಾರ್ಚ್ ೨೬ ರಂದು, ಕ್ಯಾಮೆರಾನ್‌ರವರು ಡೀಪ್‌ಸೀ ಚಾಲೆಂಜರ್ ಸಬ್‌ಮರ್ಸಿಬಲ್‌ನಲ್ಲಿ, ಮಹಾಸಾಗರದ ಆಳದ ಭಾಗವಾಗಿರುವ, ಮರಿಯಾನ ಟ್ರೆಂಚ್ ತಳವನ್ನು ತಲುಪಿದರು. ಏಕಾಂಗಿಯಾಗಿ ಹಾಗೆ ತಳಭಾಗಕ್ಕೆ ತಲುಪುವ ಪ್ರಪ್ರಥಮ ವ್ಯಕ್ತಿ ಇವರಾಗಿದ್ದಾರೆ ಮತ್ತು ಹೀಗೆ ತಳಭಾಗಕ್ಕೆ ಇಳಿದಿರುವ ವ್ಯಕ್ತಿಗಳಲ್ಲಿ ಇವರು ಮೂರನೆಯವರಾಗಿದ್ದಾರೆ. , ,
ಅವರು ಟೈಟಾನಿಕ್ ಚಿತ್ರಕ್ಕಾಗಿ ಮೂರು ಅಕಾಡೆಮಿ ಅವಾರ್ಡ್ಸ್ ಗೆದ್ದಿದ್ದಾರೆ. ಕ್ಯಾಮೆರಾನ್‌‌‌‌ರವರ ನಿರ್ದೇಶನದ ಪ್ರಯತ್ನವಾಗಿ ನಾರ್ತ್ ಅಮೇರಿಕಾದಲ್ಲಿ ಒಟ್ಟು ಸುಮಾರು ಯುಎಸ್ $೨ ಬಿಲಿಯನ್ ಮತ್ತು ಪ್ರಪಂಚದಾದ್ಯಂತ ಯುಎಸ್$೬ ಬಿಲಿಯನ್ ಗಳಿಸಿದೆ. ಹಣದುಬ್ಬರಕ್ಕೆ ಸರಿಹೊಂದಿಸದೇ ಲೆಕ್ಕಿಸಿದರೆ, ಕ್ಯಾಮೆರಾನ್‌ರವರ ಟೈಟಾನಿಕ್ ಮತ್ತು ಅವತಾರ್ ಚಿತ್ರಗಳು, ಕ್ರಮವಾಗಿ $೨.೧೯ ಬಿಲಿಯನ್ ಮತ್ತು $೨.೭೮ ಬಿಲಿಯನ್ ಸಂಗ್ರಹಿಸುವ ಮೂಲಕ, ಸರ್ವಕಾಲಿಕ ಅತೀ ಹೆಚ್ಚು ಗಳಿಕೆ ಕಂಡ ಚಿತ್ರಗಳಾಗಿವೆ. ಮಾರ್ಚ್ ೨೦೧೧ ರಲ್ಲಿ, ಇವರು ಹಾಲಿವುಡ್‌ನ ಅತೀ ಹೆಚ್ಚು ಗಳಿಕೆಯ ವ್ಯಕ್ತಿ ಎಂದು ವ್ಯಾನಿಟಿ ಫೇರ್ ಹೆಸರಿಸಿತು, ಮತ್ತು ಅವರ ೨೦೧೦ರ ಅಂದಾಜಿತ ಆದಾಯವು $೨೫೭ ಮಿಲಿಯನ್ ಆಗಿತ್ತು. ಅಕ್ಟೋಬರ್ ೨೦೧೩ ರಲ್ಲಿ, ಅವರು ಸಸ್ಯಾಹಾರವನ್ನು ಸಾರ್ವಜನಿಕವಾಗಿ ಉತ್ತೇಜಿಸಿದ್ದರಿಂದ ಹಾಗೂ ಪರಿಸರ ಜಾಗೃತಿ ಮೂಡಿಸುವಲ್ಲಿ ಅವರ ಪ್ರಯತ್ನಗಳ ಗುರುತಾಗಿ, ವೆನೆಜ಼ುಲಾದಲ್ಲಿ ಗುರುತಿಸಲಾದ ಹೊಸ ಜಾತಿಯ ಕಪ್ಪೆಗೆ ಪ್ರಿಸ್ಟಿಮಾಂಟಿಸ್ ಜೇಮ್ಸ್‌ಕ್ಯಾಮೆರೊನಿ ಎಂದು ಅವರ ಹೆಸರನ್ನು ಇಡಲಾಯಿತು. ,
ಆರಂಭಿಕ ವೃತ್ತಿ ಜೀವನ
ಗ್ಸೆನೊಜೆನೆಸಿಸ್ (೧೯೭೮)ನಲ್ಲಿ ಇವರು ನಿರ್ದೇಶಕರು, ಲೇಖಕರು, ನಿರ್ಮಾಪಕರು ಮತ್ತು ಪ್ರೊಡಕ್ಷನ್ ವಿನ್ಯಾಸಕರಾಗಿದ್ದರು. ಅನಂತರ ೧೯೭೯ರಲ್ಲಿ ರಾಕ್ ಅಂಡ್ ರೋಲ್ ಹೈ ಸ್ಕೂಲ್ ಎಂಬ ಚಲನಚಿತ್ರದಲ್ಲಿ ಪ್ರೊಡಕ್ಷನ್ ಸಹಾಯಕರಾದರು, ಆದರೂ ಇವರ ಹೆಸರನ್ನು ಅದರಲ್ಲಿ ಪ್ರಕಟಿಸಲಿಲ್ಲ. ಚಲನಚಿತ್ರ-ರೂಪಿಸುವ ತಂತ್ರಜ್ಞಾನಗಳ ಬಗ್ಗೆ ತಮ್ಮ ಕಲಿಕೆಯನ್ನು ಮುಂದುವರೆಸುತ್ತಾ, ಕ್ಯಾಮರಾನ್‌ರವರು ರೊಜರ್ ಕಾರ್ಮನ್ ಸ್ಟುಡಿಯೋಸ್‌‌ನಲ್ಲಿ ಮಿನಿಯೇಚರ್-ಮಾದರಿಗಳನ್ನು ಸಿದ್ಧಪಡಿಸುವವರಾಗಿ ಕೆಲಸವನ್ನು ಆರಂಭಿಸಿದರು. ಶೀಘ್ರವಾಗಿ ತಯಾರಿಸಲ್ಪಟ್ಟ, ಕಡಿಮೆ-ಬಜೆಟ್ ಪ್ರೊಡಕ್ಷನ್‌ಗಳನ್ನು ರೂಪಿಸುವ ಕಾರ್ಯವು, ಕ್ಯಾಮರಾನ್‌ರವರಿಗೆ ದಕ್ಷತೆಯಿಂದ ಮತ್ತು ಪರಿಣಾಮಕಾರಿಯಾಗಿ ಕೆಲಸ ಮಾಡುವುದನ್ನು ಕಲಿಸಿತು. ಶೀಘ್ರದಲ್ಲೇ, ಬ್ಯಾಟಲ್ ಬಿಯಾಂಡ್ ದ ಸ್ಟಾರ್ಸ್ (೧೯೮೦) ಎಂಬ ವೈಜ್ಞಾನಿಕ-ಕಾಲ್ಪನಿಕ ಚಲನಚಿತ್ರದಲ್ಲಿ ಆರ್ಟ್ ನಿರ್ದೇಶಕರಾಗಿ ಉದ್ಯೋಗವನ್ನು ಪಡೆದರು.
ಜಾನ್ ಕಾರ್ಪೆಂಟರ್‌‌ರವರ ಎಸ್ಕೇಪ್ ಫ್ರಮ್ ನ್ಯೂ ಯಾರ್ಕ್ (೧೯೮೨) ಚಿತ್ರದಲ್ಲಿ ಅವರು ಸ್ಪೆಶಲ್ ಎಫೆಕ್ಟ್ಸ್ ಕೆಲಸದ ವಿನ್ಯಾಸ ಮತ್ತು ನಿರ್ದೇಶನವನ್ನು ನಡೆಸಿದರು, ಗ್ಯಾಲಕ್ಸಿ ಆಫ್ ಟೆರರ್ (೧೯೮೧) ಚಿತ್ರದಲ್ಲಿ ಪ್ರೊಡಕ್ಷನ್ ವಿನ್ಯಾಸಗಾರರಾಗಿ ಕೆಲಸ ಮಾಡಿದರು ಮತ್ತು ಆಂಡ್ರಾಯ್ಡ್ (೧೯೮೨) ಚಿತ್ರದ ವಿನ್ಯಾಸದ ಬಗ್ಗೆ ಇವರ ಸಲಹೆ ಪಡೆಯಲಾಯಿತು.
೧೯೮೧ರಲ್ಲಿ, ಪಿರಾನ ಚಿತ್ರದ ಎರಡನೇ ಭಾಗವಾದ ಪಿರಾನ II: ದ ಸ್ಪಾನಿಂಗ್ ಚಿತ್ರಕ್ಕೆ ಸ್ಪೆಶಲ್ ಎಫೆಕ್ಟ್ಸ್ ನಿರ್ದೇಶಕರಾಗಿ ಕ್ಯಾಮೆರಾನ್‌‌ರವರನ್ನು ನೇಮಿಸಿಕೊಳ್ಳಲಾಯಿತು. ಮೂಲ ನಿರ್ದೇಶಕರಾಗಿದ್ದ, ಮಿಲ್ಲರ್ ಡ್ರೇಕ್‌‌ರವರು, ನಿರ್ಮಾಪಕರಾದ ಓವಿಡಿಯೊ ಅಸ್ಸೊನಿಟಿಸ್‌‌ರವರೊಂದಿಗೆ ಸೃಜನಾತ್ಮಕ ಭಿನ್ನಾಭಿಪ್ರಾಯಗಳಿಂದಾಗಿ ಯೋಜನೆಯ ಮಧ್ಯದಲ್ಲೇ ನಿರ್ಗಮಿಸಿದರು ಮತ್ತು ಅವರು ಕ್ಯಾಮೆರಾನ್‌‌‌ರವರಿಗೆ ಪ್ರಥಮ ಬಾರಿ ನಿರ್ದೇಶಕರಾಗಿ ಉದ್ಯೋಗವನ್ನು ನೀಡಿದರು. ಒಳಾಂಗಣ ದೃಶ್ಯಗಳನ್ನು ರೋಮ್, ಇಟಲಿಯಲ್ಲಿ ಚಿತ್ರೀಕರಿಸಲಾಯಿತು, ಮತ್ತು ನೀರಿನ-ಒಳಗಿನ ದೃಶ್ಯಗಳನ್ನು ಗ್ರಾಂಡ್ ಕೇಮನ್ ಐಲ್ಯಾಂಡ್‌ನಲ್ಲಿ ಚಿತ್ರೀಕರಿಸಲಾಯಿತು. ಚಲನಚಿತ್ರವನ್ನು ಜಮೈಕಾದಲ್ಲಿ ಸಿದ್ಧಪಡಿಸಲಾಯಿತು. ಆ ಸ್ಥಳದಲ್ಲಿ, ಅನೇಕ ಸಮಸ್ಯೆಗಳು ಮತ್ತು ಪ್ರತಿಕೂಲ ಹವಾಮಾನದಿಂದಾಗಿ ಪ್ರೊಡಕ್ಷನ್ ನಿಧಾನವಾಯಿತು. ಕೆರೊಲ್ ಡೇವಿಸ್’ಳ ಪ್ರಥಮ ದೃಶ್ಯದಲ್ಲಿ ಆಕೆಯನ್ನು ಹತ್ತಿರದಿಂದ ಚಿತ್ರೀಕರಿಸಲು ವಿಫಲವಾದದ್ದಕ್ಕೆ ಜೇಮ್ಸ್ ಕ್ಯಾಮೆರಾನ್‌‌ರವರನ್ನು ಕೆಲಸದಿಂದ ತೆಗೆಯಲಾಯಿತು. ಮರುದಿನದ ಚಿತ್ರೀಕರ್ಣ ಆರಂಭಿಸುವ ಮುನ್ನ, ಆಕೆಯನ್ನು ಹತ್ತಿರದಿಂದ ಚಿತ್ರೀಕರಿಸಬೇಕೆಂದು ಒವಿಡಿಯೊ, ಕ್ಯಾಮೆರಾನ್‌ಗೆ ಆದೇಶಿಸಿದರು. ತಕ್ಕ ರೀತಿಯ ಬೆಳಕನ್ನು ಪುನಃ ಸೃಷ್ಟಿಸಲು ಕ್ಯಾಮೆರಾನ್ ಇಡೀ ದಿನ ರೆಸಾರ್ಟ್ ಸುತ್ತಲೂ ದೋಣಿಯಲ್ಲಿ ಓಡಾಡಿದರು, ಆದರೂ ಸಹ ಹತ್ತಿರದಿಂದ ಚಿತ್ರೀಕರಿಸಲು ವಿಫಲರಾದರು. ಅವರನ್ನು ಕೆಲಸದಿಂದ ತೆಗೆದುಹಾಕಿದ ನಂತರ, ಸ್ಥಳದಲ್ಲೇ ಇದ್ದು, ಚಿತ್ರೀಕರಣದಲ್ಲಿ ಸಹಾಯ ಮಾಡಬೇಕೆಂದು ಒವಿಡಿಯೊ, ಕ್ಯಾಮೆರಾನ್‌‌ರವರನ್ನು ಆಹ್ವಾನಿಸಿದರು. ರೋಮ್‌ಗೆ ಹೋದ ನಂತರ, ಕ್ಯಾಮೆರಾನ್‌‌ರವರು ಫೂಡ್ ಪಾಯ್ಸನಿಂಗ್‌‌ನಿಂದಾಗಿ ಅಸ್ವಸ್ಥರದಾಗ, ಒವಿಡಿಯೊರವರು ಎಡಿಟಿಂಗ್ ಮೇಲ್ವಿಚಾರಣೆಯನ್ನು ತಾವೇ ನಡೆಸಿದರು. ಅವರು ಅಸ್ವಸ್ಥರಾಗಿದ್ದಾಗ, ಭವಿಷ್ಯತ್ ಲೋಕದಿಂದ ತನ್ನನ್ನು ಕೊಲ್ಲಲೆಂದು ಕಳುಹಿಸಲ್ಪಟ್ಟ, ಯಾರಿಂದಲೂ ಸೋಲಿಸಲಾಗದ ಒಬ್ಬ ರೊಬೊಟ್ ಹಿಟ್‌ಮ್ಯಾನ್ ಬಗ್ಗೆ ವಿಚಿತ್ರ ಕನಸನ್ನು ಕಂಡರು. ಇದು ಅವರಿಗೆ ದ ಟರ್ಮಿನೇಟರ್ ಆಲೋಚನೆಯನ್ನು ನೀಡಿತು ಮತ್ತು ಅನಂತರದಲ್ಲಿ ಇದು ಅವರ ಚಲನಚಿತ್ರ ವೃತ್ತಿಯನ್ನು ಉನ್ನತಕ್ಕೇರಿಸಿತು.
ವೈಯಕ್ತಿಕ ಜೀವನ
ಕ್ಯಾಮೆರಾನ್‌‌ರವರು ಐದು ಬಾರಿ ವಿವಾಹವಾಗಿದ್ದಾರೆ ಮತ್ತು ಅವರ ಪತ್ನಿಯರ ಹೆಸರುಗಳು ಹೀಗಿವೆ: ಶಾರೊನ್ ವಿಲಿಯಮ್ಸ್ (೧೯೭೮-೧೯೮೪), ಗೇಲ್ ಆನ್ನೆ ಹರ್ಡ್ (೧೯೮೫-೧೯೮೯), ನಿರ್ದೇಶಕಿ ಕ್ಯಾತ್ರಿನ್ ಬಿಗೆಲೊ (೧೯೮೯-೧೯೯೧), ಲಿಂಡಾ ಹ್ಯಾಮಿಲ್ಟನ್ (೧೯೯೭-೧೯೯೯, ಮಗಳು ಜೊಸೆಫೀನ್ ೧೯೯೩ ರಲ್ಲಿ ಜನಿಸಿದಳು), ಮತ್ತು ಸೂಸಿ ಅಮಿಸ್ (೨೦೦೦-ಇಲ್ಲಿಯವರೆಗೆ). ಕ್ಯಾಮೆರಾನ್ ೧೯೯೧ರಿಂದಲೂ ಹ್ಯಾಮಿಲ್ಟನ್ ಅನ್ನು ಡೇಟಿಂಗ್ ಮಾಡುತ್ತಿದ್ದರು. ಆದರೂ, ವಿವಾಹವಾದ ಎಂಟು ತಿಂಗಳ ನಂತರ ಅವರು ಬೇರ್ಪಟ್ಟರು ಮತ್ತು ಕ್ಯಾಮರಾನ್‌‌ರವರ ಟೈಟಾನಿಕ್ ಚಿತ್ರಕ್ಕೆ ಆಸ್ಕರ್ ಸಿಕ್ಕಿದ ಕೆಲವೇ ದಿನಗಳಲ್ಲಿ, ಅವರಿಬ್ಬರೂ ತಮ್ಮ ವಿವಾಹ ವಿಚ್ಚೇದನವನ್ನು ಪ್ರಕಟಿಸಿದರು. ವಿಚ್ಚೇದನ ಒಪ್ಪಂದವಾಗಿ, ಕ್ಯಾಮೆರಾನ್‌‌ರವರು ಹ್ಯಾಮಿಲ್ಟನ್‌ಗೆ $೫೦ ಮಿಲಿಯನ್ ನೀಡಬೇಕೆಂದು ಆದೇಶಿಸಲಾಯಿತು. ವಿಚ್ಛೇದನಕ್ಕೆ, ಕ್ಯಾಮೆರಾನ್‌‌ರವರು ಕೆಲಸದ ಕಡೆಗಿನ ಅತಿಯಾದ ಏಕಾಗ್ರತೆಯಿಂದಾಗಿ ಅವರ ಉಳಿದೆಲ್ಲಾ ಜವಾಬ್ದಾರಿಗಳನ್ನು ಮಾಡದೇ ಇರುತ್ತಿದ್ದ ಕಾರಣ ಜೊತೆಗೆ ಟೈಟಾನಿಕ್ ಚಿತ್ರದಲ್ಲಿ ಅವರು ಲಿಸ್ಸಿ ಕ್ಯಾಲ್ವರ್ಟ್ ಎಂಬ ಪಾತ್ರಕ್ಕೆ ನೇಮಿಸಿಕೊಂಡಿದ್ದ ಸೂಸಿ ಅಮಿಸ್‌ಳೊಂದಿಗಿನ ಸಂಬಂಧವೇ ಕಾರಣ ಎಂದು ಅನಂತರದಲ್ಲಿ ಹ್ಯಾಮಿಲ್ಟನ್ ಪ್ರಕಟಿಸಿದಳು. ಅವರು ಅಮಿಸ್‌ಳನ್ನು ೨೦೦೦ ಇಸವಿಯಲ್ಲಿ ವಿವಾಹವಾದರು ಮತ್ತು ಅವರಿಗೆ ಒಬ್ಬ ಮಗ ಮತ್ತು ಇಬ್ಬರು ಹೆಣ್ಣು ಮಕ್ಕಳು ಇದ್ದಾರೆ. ಕ್ಯಾಮೆರಾನ್, ನ್ಯೂ ಜಿಲ್ಯಾಂಡ್‌ನಲ್ಲಿ ಅವತಾರ್ ಚಿತ್ರೀಕರಣ ಮಾಡುವಾಗ ಆ ದೇಶವನ್ನು ಬಹಳ ಇಷ್ಟಪಟ್ಟಿದ್ದರಿಂದ, ಅವರು ಈಗ ಅಲ್ಲೇ ವಾಸಿಸುತ್ತಿದ್ದಾರೆ.
ಕ್ಯಾಮೆರಾನ್‌ರವರು ನಾಸಾ ಅಡ್ವೈಸರಿ ಕೌನ್ಸಿಲ್‌ನ ಸದಸ್ಯರಾಗಿದ್ದಾರೆ ಮತ್ತು ಮುಂಬರುತ್ತಿರುವ ಮಾನವ-ಸಹಿತ ಮಾರ್ಸ್ ಮಿಶನ್‌ನಲ್ಲಿ ಕ್ಯಾಮೆರಾಗಳನ್ನು ಇರಿಸುವ ಯೋಜನೆಯ ಮೇಲೆ ಕಾರ್ಯಮಾಡುತ್ತಿದ್ದಾರೆ. ಕ್ಯಾಮೆರಾನ್‌ರವರು, ಮಂಗಳ ಗ್ರಹದಲ್ಲಿ ವಸಾಹತು ಸ್ಥಾಪನೆಗಾಗಿ ಹೋರಾಡುತ್ತಿರುವ ಲಾಭ-ರಹಿತ ಸಂಸ್ಥೆಯಾಗಿರುವ, ಮಾರ್ಸ್ ಸೊಸೈಟಿಗಾಗಿ ಭಾಷಣಗಳನ್ನು ಮಾಡಿದ್ದಾರೆ ಮತ್ತು ಹಣ ಸಂಗ್ರಹಿಸಿದ್ದಾರೆ.
ಪ್ರಶಸ್ತಿಗಳು
೧೯೯೮ ರಲ್ಲಿ ಟೊರಾಂಟೊದಲ್ಲಿರುವ ರಯರ್ಸನ್ ಯೂನಿವರ್ಸಿಟಿಯಿಂದ ಕಾನೂನುಶಾಸ್ತ್ರದಲ್ಲಿ ಗೌರವ ಡಾಕ್ಟರೇಟ್ ಸ್ವೀಕರಿಸಲು, ಅಲ್ಲಿನ ಘಟಿಕೋತ್ಸವದಲ್ಲಿ ಭಾಗವಹಿಸಿದರು. ಕೆನಡಾ ಅಥವಾ ಅಂತರಾಷ್ಟ್ರೀಯವಾಗಿ ಅಸಾಧಾರಣ ಕೊಡುಗೆಗಳನ್ನು ನೀಡಿರುವ ವ್ಯಕ್ತಿಗಳಿಗೆ ಈ ಯೂನಿವರ್ಸಿಟಿಯು ತನ್ನ ಅತ್ಯುನ್ನತ ಗೌರವದ ಪ್ರಶಸ್ತಿಯನ್ನು ನೀಡುತ್ತದೆ.
ಉಲ್ಲೇಖಗಳು
ವರ್ಗ:ಚಲನಚಿತ್ರ ನಿರ್ದೇಶಕರು ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು ವರ್ಗ:ಚಲನಚಿತ್ರ ನಿರ್ಮಾಪಕ ವರ್ಗ:ಸಂಶೋಧಕರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಕುಮಾರಜೀವ
ಕುಮಾರ ಜೀವ  ಚೀನದಲ್ಲಿ ಬೌದ್ಧಧರ್ಮದ ಪ್ರಸಾರಕ್ಕೆ ಮುಖ್ಯ ಕಾರಣನಾದ ಬೌದ್ಧಭಿಕ್ಷು. 4ನೆಯ ಶತಮಾನದವ.
ಬಾಲ್ಯ
ತಂದೆ ಕುಮಾರಾಯನ , ಭಾರತೀಯ; ತಾಯಿ ಜೀವಾ, ಕುಚಿನಗರದ ರಾಜಕುಮಾರಿ. ಬಂಧುದತ್ತನ ಮಾರ್ಗದರ್ಶನದಲ್ಲಿ ಕಾಶ್ಮೀರ ಮತ್ತು ಕ್ಯಾಷ್ಭರ್‍ಗಳಲ್ಲಿ ಬೌದ್ಧಸಾಹಿತ್ಯ-ತತ್ತ್ವಶಾಸ್ತ್ರಗಳನ್ನೂ ಗೊಕ್ಕುಕದಲ್ಲಿ ಮಹಾಯಾನ ಬೌದ್ಧದರ್ಶನವನ್ನೂ ಅಧ್ಯಯನ ಮಾಡಿ ಅನಂತರ ಕುಚಿನಗರದ ವಿಹಾರದಲ್ಲಿ ಭಿಕ್ಷುವಾಗಿದ್ದ.
ಪ್ರಸಿದ್ಧಿ
ಮಧ್ಯ ಏಷ್ಯದಲ್ಲೆಲ್ಲ ಇವನ ಪಾಂಡಿತ್ಯ ಪ್ರಸಿದ್ಧವಾಗಿತ್ತು. 383 ರಲ್ಲಿ ಚೀನೀಯರು ಕುಚಿನಗರದ ಮೇಲೆ ದಾಳಿ ಮಾಡಿದಾಗ ಕುಮಾರ ಜೀವನನ್ನು ಸೆರೆ ಹಿಡಿದು ಚೀನಕ್ಕೊಯ್ದರು. ಅಲ್ಲಿಯ ಚಕ್ರವರ್ತಿ ಇವನ ವಿದ್ವತ್ತಿಗೆ ಮಾರು ಹೋಗಿ ಇವನನ್ನು 401 ರಲ್ಲಿ ತನ್ನ ರಾಜಧಾನಿಗೆ ಕರೆಸಿಕೊಂಡು ತನ್ನ ಗುರುವಾಗಿ ನೇಮಿಸಿಕೊಂಡ, ಅಲ್ಲಿ ಇವನು 412 ರ ವರೆಗೆ ಇದ್ದು ನೂರಕ್ಕೂ ಹೆಚ್ಚು ಸಂಸ್ಕತ ಬೌದ್ಧ ಗ್ರಂಥಗಳನ್ನು ಚೀನೀ ಭಾಷೆಗೆ ಪರಿವರ್ತಿಸಿದ. ಮಹಾಯಾನ ತತ್ತ್ವಗಳನ್ನು ಚೀನೀಯರಿಗೆ ಬೋಧಿಸಿದವರಲ್ಲಿ ಈತ ಮೊದಲಿಗ. ಸದ್ಧರ್ಮ ಪುಂಡರೀಕ, ಸೂತ್ರಾಲಂಕಾರ, ವಜ್ರಚ್ಛೇದಿತಾ ಗ್ರಂಥಗಳ ಅನುವಾದಗಳು ಪ್ರಸಿದ್ಧವಾಗಿವೆ. ಮಧ್ಯಶಾಖೆಯ ಹಲವು ಗ್ರಂಥಗಳನ್ನೂ ಪರಿವರ್ತನೆ ಮಾಡಿದ್ದಾನೆ. ಕುಮಾರಜೀವ 413 ರಲ್ಲಿ ಚೀನದಲ್ಲಿ ತೀರಿಕೊಂಡ. ಸೆಂಗ್‍ಚ ಓ (384-414) ಮತ್ತು ತ ಓ-ಷೆಂಗ್ (ಸು.434)-ಇವರು ಕುಮಾರಜೀವನ ಪ್ರಮುಖ ಶಿಷ್ಯರು.
ಬಾಹ್ಯ ಸಂಪರ್ಕಗಳು
ವರ್ಗ:ಬೌದ್ಧ ಧರ್ಮ ವರ್ಗ:ತತ್ವಶಾಸ್ತ್ರಜ್ಞರು
ಶ್ರೀಕಂಠ
ಶ್ರೀಕಂಠ 2017ರಲ್ಲಿ ಬಿಡುಗಡೆಯಾದ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವನ್ನು ಮಂಜು ಸ್ವರಾಜ್ ಅವರು ಬರೆದು ನಿರ್ದೇಶಿಸಿದ್ದಾರೆ. ಎಂ.ಎಸ್.ಮನು ಗೌಡ ಅವರ ನಿರ್ಮಿಸಿರುವ ಈ ಚಿತ್ರವು 6 ಜನವರಿ 2017ರಂದು ಬಿಡುಗಡೆಯಾಯಿತು.1985ರಲ್ಲಿ ಪ್ರಕಟವಾಗಿದ್ದ ನಾಗತಿಹಳ್ಳಿ ಚಂದ್ರಶೇಖರ ಅವರ ಚಿಕ್ಕ ಕಥೆಯನ್ನು ಆಧರಿಸಿದ ಚಿತ್ರ ಇದಾಗಿದೆ. ಪ್ರಮುಖ ಪಾತ್ರಗಳಲ್ಲಿ ಶಿವರಾಜ್ ಕುಮಾರ್, ಚಾಂದಿನಿ ಶ್ರೀಧರನ್ ಮತ್ತು ವಿಜಯ್ ರಾಘವೇಂದ್ರ ನಟಿಸಿದ್ದಾರೆ.
References
ವರ್ಗ:CS1 errors: dates ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಉಳಿತಾಯ ಖಾತೆ
ಉಳಿತಾಯ ಖಾತೆಯನ್ನು ಚಿಲ್ಲರೆ ಆರ್ಥಿಕ ಸಂಸ್ಥೆಗಳು ಬಡ್ಡಿ ಪಾವತಿ ವಿನಿಮಯ ಕಾರ್ಯ ನಿರ್ವಹಿಸುತ್ತದೆ. ಈ ಖಾತೆಗಳನ್ನು ಗ್ರಾಹಕರು ತಮ್ಮ ಉಳಿತಾಯವನ್ನು ಮಾಡಲು ಒಂದು ಸೂಕ್ತವಾದ ಭದ್ರತೆಯ ವಿಧಾನವಾಗಿದೆ. ಬ್ಯಾಂಕ್ ಗಳು ಹಣವನ್ನು ಬಡ್ಡಿ-ಸಾಲವನ್ನಾಗಿ ವಿನಿಮಯ ಮಾಡಲು ಉಪಯೋಗಿಸುತ್ತಾರೆ.
ವೆಚ್ಚ
ಒಂದು ಉಳಿತಾಯ ಖಾತೆಯಿಂದ ಹಿಂಪಡೆಯುವವರೆಗೆ ಕೆಲವೊಮ್ಮೆ ದುಬಾರಿ, ಮತ್ತು ಅವರು ಹೆಚ್ಚು ಸಮಯ ತೆಗೆದುಕೊಳ್ಳುವ ಬೇಡಿಕೆ (ಪ್ರಸ್ತುತ) ಖಾತೆಯಿಂದ ಹಿಂಪಡೆಯುವವರೆಗೆ ಹೆಚ್ಚು. ಆದಾಗ್ಯೂ, ಹೆಚ್ಚಿನ ಉಳಿತಾಯ ಖಾತೆಗಳನ್ನು ಠೇವಣಿಯ ಪ್ರಮಾಣಪತ್ರಗಳ ಭಿನ್ನವಾಗಿ, ಹಿಂತೆಗೆದುಕೊಳ್ಳುವ ಮಿತಿ ಇಲ್ಲ. ಭಾರತದಲ್ಲಿ, ಸಾಮಾನ್ಯವಾಗಿ ಸೇವಾ ಶುಲ್ಕ, ಅಥವಾ ಪರೀಕ್ಷಿಸುವ ಖಾತೆಗೆ ಖಾತೆಯ ಒಂದು ಡೌನ್‍ಲೋಡ್ ಒಳಗೊಂಡಿರುತ್ತವೆ. ಆನ್‍ಲೈನ್ ಖಾತೆಗಳನ್ನು, ಮುಖ್ಯ ಪೆನಾಲ್ಟಿ ಇದು ಸುಲಭವಾಗಿ ಅಲ್ಲಿ ಒಂದು "ಇಟ್ಟಿಗೆ ಮತ್ತು ಗಾರೆ" ಬ್ಯಾಂಕ್ ಆನ್‍ಲೈನ್ ಖಾತೆಯಿಂದ ಹಣವನ್ನು ವರ್ಗಾಯಿಸಲು ಸ್ವಯಂಚಾಲಿತ ಕ್ಲಿಯರಿಂಗ್ ಹೌಸ್ ಬೇಕಾದ ಸಮಯ. ಹಣ ಸ್ಥಳೀಯ ಬ್ಯಾಂಕ್ ಆನ್‍ಲೈನ್ ಬ್ಯಾಂಕಿನಿಂದ ಹಣ ತೆಗೆದುಕೊಂಡು ವರ್ಗಾಯಿಸಿದಾಗ ನಡುವೆ ಅವಧಿಯಲ್ಲಿ ಯಾವುದೇ ಆಸಕ್ತಿ ಗಳಿಸುತ್ತಾರೆ.
ಉಲ್ಲೇಖ
ವರ್ಗ:ಬ್ಯಾಂಕ್ ಖಾತೆ
ಲೀ (2017 ಚಲನಚಿತ್ರ)
ಲೀ 2017ರ ಎಚ್.ಎಂ.ಶ್ರಿನಂದನ್ ಬರೆದು ನಿರ್ದೇಶಿಸಿರುವ ಕನ್ನಡ ಭಾಷೆಯ ಚಿತ್ರ. ಸಾರಥಿ ಸತೀಶ್ ಮತ್ತು ಸ್ನೇಹಿತರು ವಿವಿಡ್ ಡ್ರೀಮ್ಸ್ ಎಂಟರಟ್ಯೆನ್ಮೆಂಟ್ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ತಾರಾಗಣದಲ್ಲಿ ಸುಮಂತ್ ಶೈಲೇಂದ್ರ, ನಭಾ ನಟೇಶ್ ಮತ್ತು ಸ್ನೇಹ ನಂದನಿ ಇದ್ದಾರೆ. ಚಿತ್ರಕ್ಕೆ ಗುರುಕಿರಣ್ ಅವರ ಹಿನ್ನಲೆ ಸಂಗೀತ ಮತ್ತು ಆನಂದ್ ರಜವಿಕ್ರಮನ್ ಅವರ ಸಂಗೀತವಿದೆ. ನಂದಕುಮಾರ್ ರವರು ಛಾಯಾಗ್ರಹಣದ ಕೆಲಸವನ್ನು ನಿಭಾಯಿಸಿದ್ದಾರೆ.
References
ವರ್ಗ:CS1 errors: dates ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಕುಮಾರದಾಸ
ಕುಮಾರದಾಸ ಜಾನಕೀಹರಣವೆಂಬ ಸಂಸ್ಕೃತ ಕಾವ್ಯದ ಕರ್ತೃ. ಈ ಕಾವ್ಯ ಮೊದಲು ದೊರೆತದ್ದು ಸಿಂಹಳೀ ಭಾಷೆಯ ಭಾಷಾಂತರದ ರೂಪದಲ್ಲಿ. ಸಂಸ್ಕತದ ಮೂಲರೂಪ ಪೂರ್ಣವಾಗಿ ಉಪಲಬ್ಧವಿಲ್ಲ. ಕೇವಲ 14 ಸರ್ಗಗಳು ಮಾತ್ರ ಸಿಕ್ಕಿವೆ. ಸಿಂಹಳದ ಐತಿಹ್ಯದಂತೆ ಈತ ಕಿ.ಶ. 6ನೆಯ ಶತಮಾನದಲ್ಲಿ (ಕಿ.ಶ.517-26) ಸಿಂಹಳ ದ್ವೀಪದ ರಾಜನಾಗಿದ್ದನೆಂದೂ ಈತನೇ ಕಾವ್ಯ ಬರೆದನೆಂದೂ ತಿಳಿದುಬರುತ್ತದೆ. ಇತ್ತೀಚಿನ ವಿಮರ್ಶಕರು ಈತನ ಕಾಲವನ್ನು 8ನೆಯ ಶತಮಾನದ ಕೊನೆ ಅಥವಾ 9ನೆಯ ಶತಮಾನದ ಆಯೆಂದು ನಿಷ್ಕರ್ಷಿಸಿದ್ದಾರೆ.
ಐತಿಹ್ಯ
ಈತ ಅಂಧವಾಗಿ ಜನಿಸಿ ತನ್ನ ಇಬ್ಬರು ಸೋದರಮಾವಂದಿರ ಸಹಾಯದಿಂದ ರಜ ಪಡೆದು ಕೆಲಕಾಲದ ಮೇಲೆ ಕಾವ್ಯವನ್ನು ರಚಿದನೆಂದು ತಿಳಿಸುವ ಒಂದು ಕಥೆಯೂ ಇದೆ. ಜಾನಕೀಹರಣ ರಾಮಾಯಣ ಹಾಗೂ ರಘುವಂಶ ಕಾವ್ಯಗಳಲ್ಲಿ ಬರುವ ಶ್ರೀರಾಮಚಂದ್ರನ ಕಥೆ. ಈ ಕಾವ್ಯ ಅಯೋಧ್ಯೆ, ದಶರಥ ಮತ್ತು ಅವನ ಹೆಂಡತಿಯರ ವರ್ಣನೆಯಿಂದ ಪ್ರಾರಂಭವಾಗಿ ಶ್ರೀರಾಮನ ಜಯದೊಂದಿಗೆ ಮುಕ್ತಾಯವಾಗುತ್ತದೆ. ಜಾನಕಿಯ ಅಪಹರಣದ ವೃತ್ತಾಂಶ ಕಾವ್ಯದ ಮಧ್ಯದಲ್ಲಿ ಎಂದರೆ ಹತ್ತನೆಯ ಸರ್ಗದಲ್ಲಿ ಬರುತ್ತದೆ.
ಕಾವ್ಯ
ಕವಿ ತನ್ನನ್ನು ಕುಮಾರ ಪರಿಚಾರಕ ಎಂದು ಕರೆದುಕೊಂಡಿದ್ದಾನೆ, ಈತನ ರಚನೆ, ಶೈಲಿಗಳಲ್ಲೂ, ಕಾವ್ಯವಸ್ತುವಿನ ವಿನ್ಯಾಸದಲ್ಲೂ ವೈದರ್ಭೀ ರಿತಿಯ ರಚನಾ ಕ್ರಮದಲ್ಲೂ ಕಾಳಿದಾಸನ ಪ್ರಭಾವ ಎದ್ದುಕಾಣತ್ತದೆ. ಅನುಪ್ರಾಸ ಪ್ರಿಯನಾದರೂ ಎಲ್ಲಿಯೂ ಎಲ್ಲೆ ಮೀರಿಲ್ಲ. ಛಂದಸ್ಸಿನ ಪ್ರಯೋಗದಲ್ಲಿ ಕೌಶಲ ತೋರಿದ್ದಾನೆ. ದ್ರುತವಿಲಂಬಿತ, ಪ್ರಮಿತಾಕ್ಷರಾ, ಉಪಜಾತಿ, ವೈತಾಲೀಯ, ಶಾರ್ದೂಲವಿಕ್ರೀಡಿತ, ಸ್ರಗ್ಧರಾ ಮುಂತಾದ ಛಂದಸ್ಸುಗಳಲ್ಲಿ ಪದ್ಯಗಳನ್ನು ಕಾವ್ಯದ ಉದ್ದಕ್ಕೂ ರಚಿದ್ದಾನೆ. ಮುರಜಬಂಧ, ಜಾಲಬಂಧಗಳಲ್ಲೂ ತನ್ನ ಕೌಶಲ ಪ್ರದರ್ಶಿಸಿದ್ದಾನೆ. ನೀತಿ ಪ್ರತಿಪಾದನೆಗೂ ಅವಕಾಶ ಕಲ್ಪಿಸಿಕೊಂಡಿದ್ದಾನೆ. ಈ ಕಾವ್ಯದ ಅನೇಕ ಪದ್ಯಗಳನ್ನು ಪ್ರಾಚೀನ ಆಲಂಕಾರಿಕರು ಉದಾಹರಿಸಿದ್ದಾರೆ. ರಾಮಾಯಣದ ವಿಸ್ತಾರ ಕಥಾಭಾಗದ ದೃಷ್ಟಿಯಿಂದ ನೋಡಿದಾಗ ಕುಮಾರದಾಸನ ಕಾವ್ಯದಲ್ಲಿ ಕೆಲವು ವೇಳೆ Pxಯ ಓಟ ಹೆಚ್ಚಾದಂತೆ ಕಾಣುತ್ತದೆ. ಬಹುಶಃ ಕವಿಗೆ ಇದು ಅನಿವಾರ್ಯವಾಗಿತ್ತೆಂದು ಕಾಣುತ್ತದೆ. ಸಂಸ್ಕತ ಕವಿಗಳ ಶ್ರೇಣಯಲ್ಲಿ ಈತನಿಗೆ ಉತ್ತಮ ಸ್ಥಾನವಿದೆ.
ಚಾಲ್ತಿ ಖಾತೆ
ಅರ್ಥಶಾಸ್ತ್ರದಲ್ಲಿ, ಒಂದು ರಾಷ್ಟ್ರದ ಚಾಲ್ತಿ ಲೆಕ್ಕದ ಬಂಡವಾಳ ಖಾತೆ ಎಂದು ಇತರ (ಕೆಲವೊಮ್ಮೆ ಹಣಕಾಸಿನ ಲೆಕ್ಕವು ಕರೆಯಲಾಗುತ್ತದೆ), ಪಾವತಿ ತನ್ನ ಸಮತೋಲನವನ್ನು ಎರಡು ಘಟಕಗಳಲ್ಲಿ ಒಂದಾಗಿದೆ. ಚಾಲ್ತಿ ಖಾತೆ ವ್ಯಾಪಾರ, ನಿವ್ವಳ ಪ್ರಾಥಮಿಕ ಆದಾಯ ಅಥವಾ ಉತ್ಪಾದನಾ ಆದಾಯ ಸಮಯದ ಒಂದು ನಿರ್ದಿಷ್ಟ ಅವಧಿಯಲ್ಲಿ ನಡೆದಿದ್ದು ಮತ್ತು ನಿವ್ವಳ ನಗದು ವರ್ಗಾವಣೆ, (ವಿದೇಶಿ ಹೂಡಿಕೆ ಮೈನಸ್ ಪಾವತಿ ವಿದೇಶಿ ಹೂಡಿಕೆದಾರರಿಗೆ ಮಾಡಿದ ಗಳಿಕೆಗಳ) ಸಮತೋಲನ ಒಳಗೊಂಡಿದೆ. ಪ್ರಸ್ತುತ ಖಾತೆಯನ್ನು ಸಮತೋಲನ ಒಂದು ರಾಷ್ಟ್ರದ ವಿದೇಶಿ ವ್ಯಾಪಾರದ ಎರಡು ಪ್ರಮುಖ ಮಾನದಂಡಗಳಲ್ಲಿ (ಮತ್ತೊಂದು ನಿವ್ವಳ ಬಂಡವಾಳದ ಹೊರಹರಿವು ಎಂದು) ಒಂದು. ಒಂದು ಚಾಲ್ತಿ ಲೆಕ್ಕದ ಹೆಚ್ಚುವರಿ ರಾಷ್ಟ್ರದ ನಿವ್ವಳ ವಿದೇಶಿ ಆಸ್ತಿಗಳನ್ನು (ಅಂದರೆ ಆಸ್ತಿಗಳನ್ನು ಕಡಿಮೆ ಭಾದ್ಯತೆಗಳನ್ನು) ಮೌಲ್ಯವನ್ನು ಪ್ರಶ್ನೆ ಅವಧಿಯಲ್ಲಿ ಬೆಳೆದ ಸೂಚಿಸಿದರೆ, ಚಾಲ್ತಿ ಖಾತೆ ಕೊರತೆ ಇದು ಕುಸಿದ ಸೂಚಿಸುತ್ತದೆ. ಸರ್ಕಾರ ಮತ್ತು ಖಾಸಗಿ ಹಣ ಪಾವತಿಗಳು ಎರಡೂ ಲೆಕ್ಕ ಸೇರ್ಪಡಿಸಲಾಗಿದೆ. ಸರಕು ಮತ್ತು ಸೇವೆಗಳನ್ನು ಸಾಮಾನ್ಯವಾಗಿ ಚಾಲ್ತಿಯ ಅವಧಿಯಲ್ಲಿ ಬಳಸಿಕೊಳ್ಳಲಾಗುತ್ತದೆ ಏಕೆಂದರೆ ಪ್ರಸ್ತುತ ಖಾತೆಯನ್ನು ಕರೆಯಲಾಗುತ್ತದೆ. ಇದು ಸುಲಭವಾಗಿ ಮತ್ತು ತ್ವರಿತವಾಗಿ ಪ್ರಮುಖ ವ್ಯಾಪಾರ ವಹಿವಾಟುಗಳಿಗೆ ಕೈಗೊಳ್ಳಲು ಇಂಟರ್ನೆಟ್ ಬ್ಯಾಂಕಿಂಗ್ ಮತ್ತು ಮೊಬೈಲ್ ಬ್ಯಾಂಕಿಂಗ್ ಸೌಲಭ್ಯಗಳನ್ನು ಹೊಂದಿದೆ.
ಕುನ್ಲುನ್ ಪರ್ವತಗಳು
ಕುನ್ಲುನ್ ಪರ್ವತಗಳು ಏಷ್ಯ ಖಂಡದ ಅತ್ಯಂತ ಉದ್ದವಾದ ಪರ್ವತ ವ್ಯವಸ್ಥೆ. ಜರ್ಮನಿಯ ಭೂಗೋಳಶಾಸ್ತ್ರಜ್ಞ ಫರ್ಡಿನಾಂಡ್ ವಾನ್ ರಿಚ್ ಥೋಫೇನ್ ಇದನ್ನು ಏಷ್ಯದ ಬೆನ್ನೆಲುಬು ಎಂದು ಕರೆದಿದ್ದಾನೆ.
ಭೌಗೋಳಿಕ
ಇದು ಡಾರೀಮ್ ನದೀಪ್ರದೇಶದಲ್ಲಿ ದಕ್ಷಿಣದಲ್ಲಿ, ಟಿಬೆಟ್ ಪ್ರಸ್ಥಭೂಮಿಯ ಉತ್ತರದ ಮೇರೆಯಾಗಿ, ಪೂರ್ವ ಅಕ್ಷಾಂಶ 74 ಡಿಗ್ರಿ ಮತ್ತು 103 ಡಿಗ್ರಿ ಗಳಿಗೂ ಉತ್ತರ ಅಕ್ಷಾಂಶ 34 ಡಿಗ್ರಿ ಮತ್ತು 40 ಡಿಗ್ರಿಗಳಿಗೂ ನಡುವೆ ಹಬ್ಬದೆ. ಟ್ಸಿನ್‍ಲಿಂಗ್ ಷಾ ಪರ್ವತ ಇದರ ಪೂರ್ವದ ವಿಸ್ತರಣ. ಆದರೆ ಅದೊಂದು ಪ್ರತ್ಯೇಕ ಪರ್ವತವೆಂದೇ ಸಾಮಾನ್ಯವಾಗಿ ಪರಿಗಣಿತವಾಗಿದೆ. ಡಾರೀಮ್ ನದಿಯ ದಕ್ಷಿಣಕ್ಕಿರುವ ತಾಕ್ಲಾಮಾಕಾನ್ ಮರುಭೂಮಿಗೂ ಟಿಬೆಟ್ ಪ್ರಸ್ಥಭೂಮಿಗೂ ನಡುವೆ, ಪಾಮಿರ್ ಪರ್ವತಗ್ರಂಥಿಯಿಂದ ಕಾರ ಮೂರಾನ್ ದಾರ್ಯ ನದಿಯವರೆಗಿನ ಭಾಗವನ್ನಷ್ಟೆ ಕುನ್‍ಲುನ್ ಎಂದು ಪರಿಭಾವಿಸುವುದೂ ಉಂಟು. ಆದರೆ ಇದು ವಾಸ್ತವವಾಗಿ ಕುನ್‍ಲುನ್ ಪರ್ವತ ವ್ಯವಸ್ಥೆಯ ಪಶ್ಚಿಮ ಭಾಗ ಮಾತ್ರ. ಇದರ ಪೂರ್ವ ಭಾಗ ಟ್ಸೈ ಡಾಂ ತಗ್ಗು ಪ್ರದೇಶದ ವರೆಗೂ ಹಬ್ಬಿದೆ. ಪೂರ್ವದಿಂದ ಪಶ್ಚಿಮಕ್ಕೆ ಈ ವ್ಯವಸ್ಥೆಯ ಉದ್ದ 1,800 ಮೈ. ಪಶ್ಚಿಮದಲ್ಲಿ ಈ ಪರ್ವತ ಭಾಗಗಳು ಬಹಳವಾಗಿ ಮಡಿಸಿ ಮುದುರಿಕೊಂಡಿವೆ. ಆದರೆ ಪೂರ್ವಭಾಗದಲ್ಲಿ ಹೀಗಿಲ್ಲ. ಈ ಪರ್ವತ ವ್ಯವಸ್ಥೆಯ ಮಧ್ಯಕ ಎತ್ತರ 20,000'. ಇದರಲ್ಲಿ ಕೆಲವು ಉನ್ನತ ಶಿಖರಗಳಿವೆ. ಇವುಗಳಲ್ಲಿ ಊಲೂ ಮುeóïತಾ ಅತ್ಯಂತ ಎತ್ತರವಾದ್ದು (25,338'). ಕುನ್‍ಲುನ್ ಪರ್ವತಗಳ ಪಶ್ಚಿಮದ ತುದಿಯಲ್ಲಿ, ಕಾಷಾಗಾರ್ ಶ್ರೇಣಿಯಲ್ಲಿ ಇರುವ ಎರಡು ಉನ್ನತ ಶಿಖರಗಳು ಕುಂಗರ್ (25,324') ಮತ್ತು ಮೂಸ್‍ಟಾ ಆಟಾ (24,7571').
ಪಶ್ಚಿಮ ಕುನ್‍ಲುನ್ ಪರ್ವತಗಳಲ್ಲಿ ಒಂದೇ ಬಗೆಯ ಎರಡು ಶ್ರೇಣಿಗಳಿವೆ. ಇವುಗಳ ನಡುವೆ ಕಿರಿದಾದ ಹಾಗೂ ಆಳವಾದ ಕಣಿವೆಗಳಿವೆ. ಪೂರ್ವ ಕುನ್‍ಲುನ್ ಪರ್ವತಗಳಲ್ಲೂ ಟಿಬೆಟ್ ಪ್ರಸ್ಥಭೂಮಿಯಲ್ಲೂ ಇದೇ ಬಗೆಯ ಕಣಿವೆಗಳುಂಟು. ಇವುಗಳ ನಡುವೆ ಆಳದಲ್ಲಿ ಸರೋವರಗಳಿರುವುದು ಇಡೀ ಟಿಬೆಟ್ ಪ್ರದೇಶದ ಒಂದು ವೈಶಿಷ್ಟ್ಯ. ಯಾರ್ ಕಂಡದ ಪೂರ್ವಕ್ಕೆ ಕುನ್‍ಲುನ್ ಪರ್ವತಗಳು ಕ್ರಮೇಣ ಹೆಚ್ಚು ಅಗಲವಾಗುತ್ತವೆ. ಇವುಗಳ ಉತ್ತರದ ಕವಲುಗಳಿಗೆ ಅನುಕ್ರಮವಾಗಿ ಟಿeóïನಾಥ್. ಸಾಂಜುಟಾ ಮತ್ತು ಕಾರಂಘು ಎಂಬ ಹೆಸರುಗಳಿವೆ. ದಕ್ಷಿಣದ ಕವಲುಗಳು ರಾಸ್ ಕೆಮ್, ಕಾರ್‍ಲಿಕ್ ತಾ ಮತ್ತು ಸುಗೆಟ್ ತಾ. ಇವು ಪಶ್ಚಿಮದಿಂದ ಪೂರ್ವದ ಕಡೆಗೆ ತಗ್ಗುತ್ತ ಸಾಗುತ್ತವೆ. ಆದರೆ ಅವುಗಳ ಮಹೌನ್ನತ್ಯ 19,000'. ಕೆಲವು ಶಿಖರಗಳು 21,000'ಗಳವರೆಗೂ ಉಂಟು. ಉತ್ತರದ ಪರ್ವತಗಳು ಹೆಚ್ಚು ಕಡಿದಾಗಿವೆ. ಕಣಿವೆ ದಾರಿಗಳಾದ ಕಾರ್ಲಿಕ್, ಸುಗೇಟ್ ಮತ್ತು ಹಿಂದೂ ಟಾಷ್‍ಗಳ ಎತ್ತರ 16,000'ಗಿಂತ ಹೆಚ್ಚು. ಯಾಂಗಿ ಕಣಿವೆದಾರಿ 19,000' ಗಿಂತಲೂ ಎತ್ತರದಲ್ಲಿದೆ.
ಪೂ.ರೇ. 86 ಡಿಗ್ರಿ ಪ್ರದೇಶದಿಂದ ಕುನ್‍ಲುನ್ ಪರ್ವತಗಳು ಅಗಲವಾಗುತ್ತಾ ಹೋಗಿ ಪುನಃ ಎರಡು ಶ್ರೇಣಿಗಳಾಗಿ ಒಡೆಯುತ್ತವೆ. ಉತ್ತರದಲ್ಲಿರುವ ರಷ್ಯನ್, ಆಸ್ಟಿನ್ ಟಾ, ನಾನ್ ಷಾನ್‍ಗಳೂ ದಕ್ಷಿಣದಲ್ಲಿರುವ ಅರ್ಕಾಟಾ, ಕಾಲ್ಟಾಲಾಫಾನ್ ಮತ್ತು ಬೊಕಾಲಿಕ್ ಟಾಗಳೂ ಇವುಗಳ ಕವಲುಗಳು. ಈ ಎರಡು ಪರ್ವತಶ್ರೇಣಿಗಳನ್ನು ಟ್ಸೈಡಾಂ ಕಣಿವೆ ಪ್ರತ್ಯೇಕಿಸುತ್ತದೆ. ಪೂರ್ವದಲ್ಲಿಯ ಮುಖ್ಯ ಶಿಖರಗಳು 23,000' ಗಿಂತ ಎತ್ತರದಲ್ಲಿವೆ. ಉಲೂಮುಜ್ ತಾ ಮತ್ತು ಷಪ್ಕವೋನೋ ಮುಖ ಶಿಖರಗಳು 25,300'ಗಿಂತ ಉನ್ನತವಾದುವು. ಕಾರಾ ಮುರನ್ ರೆಕ್ವಿಯೆಮ್ ಕಣಿವೆಗಳ ಎತ್ತರ ಅನುಕ್ರಮವಾಗಿ 18,300' ಮತ್ತು 17,800'. ಇಲ್ಲಿಯ ಕಣಿವೆಗಳೆಲ್ಲವೂ ಶಿಲಾನಿಚಯಗಳಿಂದ ತುಂಬಿವೆ. ಪರ್ವತಪಾಶ್ರ್ವಗಳು ಮುರಕಲುಗುಪ್ಪೆಗಳಿಂದ ಮುಚ್ಚಿಹೋಗಿರುವುದರಿಂದ ಇಲ್ಲಿ ಸಸ್ಯ ಯಾವುದೂ ಬೆಳೆಯುವುದಿಲ್ಲ.
ಟ್ಸಿೈಡಾಂ ತಗ್ಗುನೆಲದ ಈಶಾನ್ಯಕ್ಕಿರುವ ಮುಖ್ಯ ಶ್ರೇಣಿಗಳು ವಾಯವ್ಯದಿಂದ ಆಗ್ನೇಯಕ್ಕೆ ಹಬ್ಬಿವೆ. ಇವುಗಳಲ್ಲಿ ರಿಚ್‍ಥೋಪೇನ್ ಹಂಬೋಲ್ಟ್, ದಕ್ಷಿಣ ಟ್ಸಿಂಗ್ ಹೃ ಮತ್ತು ಮುಷ್ಕೆಟೋವ್ ಶ್ರೇಣಿಗಳು ಪ್ರಮುಖವಾದವು. ಮಷ್ಕೆಟೋವ್ ಶ್ರೇಣಿ ದಕ್ಷಿಣದಲ್ಲಿ ಲಾಂಚೌ ವರೆಗೂ ಹಬ್ಬಿದೆ. ಈ ಶ್ರೇಣಿಗಳ ಪ್ರದೇಶದಲ್ಲಿಯ ಕಣಿವೆಗಳು ಸಮತಟ್ಟಾಗಿದ್ದು ಅಗಲವಾಗಿವೆ. ಈ ಕಣಿವೆಗಳೆಲ್ಲವೂ 10,000'-12,000' ಎತ್ತರದಲ್ಲಿವೆ. ಈ ಪ್ರದೇಶದಲ್ಲಿ ಬಾರಾ ನೂರ್ ಸಿಹಿ ನೀರಿನ ಸರೋವರ ಮತ್ತು ಕೋಕೊ ನಾರ್ ಉಪ್ಪು ನೀರಿನ ಸರೋವರ ಇವೆ. ಕೋಕೊ ನಾರ್ 10,515' ಎತ್ತರದಲ್ಲಿದೆ. ಇದರ ವಿಸ್ತೀರ್ಣ 1,630 ಚ.ಮೈ. ಇದರಲ್ಲಿ ಮೀನುಗಳು ಹೇರಳವಾಗಿವೆ. ಆದರೆ ಇದು ನವೆಂಬರಿನಿಂದ ಮಾರ್ಚಿಯ ವರೆಗೆ ಹೆಪ್ಪುಗಟ್ಟಿರುತ್ತದೆ.
ನಾನ್ ಷಾನ್ ಪ್ರಸ್ಥಭೂಮಿಯ ಎತ್ತರ 12,000'-14,000'. ಇದರ ಅನೇಕ ಭಾಗಗಳಲ್ಲಿ ಎತ್ತರವಾದ ಪರ್ವತಶ್ರೇಣಿಗಳಿವೆ. ಇವು 8 ರಿಂದ 17 ಮೈ. ಅಗಲವಾಗಿವೆ. ಪಾಮಿರ್ ಬಳಿಯಿರುವ ಪಶ್ಚಿಮ ಕುನ್‍ಲುನ್ ಪರ್ವತಗಳು ಹಾಗೂ ಉತ್ತರದ ತುದಿಯಲ್ಲಿರುವ ಆಸ್ಟಿನ್ ಟಾ ಮತ್ತು ನಾನ್ ಷಾನ್ ಪರ್ವತಗಳ 14,000'-14,700' ಎತ್ತರದಲ್ಲಿ ಹಿಮರೇಖೆ ಸಾಗುತ್ತವೆ. ಆದರೆ ದಕ್ಷಿಣಕ್ಕಿರುವ ಶ್ರೇಣಿಗಳಲ್ಲಿ ಹಿಮರೇಖೆ ಸಾಗಿರುವುದು 20,000 ಎತ್ತರದಲ್ಲಿ.
ಮಾನವ ಚಟುವಟಿಕೆ
ಕುನ್‍ಲುನ್ ಪರ್ವತ ಪ್ರದೇಶದಲ್ಲಿ ಕಬ್ಬಿಣದ ಅದುರು, ತಾಮ್ರ, ಚಿನ್ನ ಮತ್ತು ಕಲ್ಲದ್ದಲು ನಿಕ್ಷೇಪಗಳು ಅಲ್ಪ ಪ್ರಮಾಣದಲ್ಲಿ ಅಲ್ಲಲ್ಲಿವೆ. ತಾಮ್ರ ಮತ್ತು ಲವಣಗಳು ಉತ್ತರ ಕುನ್‍ಲುನ್‍ನ ತಪ್ಪಲುಗಳಲ್ಲಿ, ಯಾರ್‍ಕಂಡ್ ಮತ್ತು ಖೋಟಾನ್‍ಗಳ ನಡುವಣ ಪ್ರದೇಶದಲ್ಲಿ ಕಂಡು ಬರುತ್ತದೆ. ಯಾರ್‍ಕಂಡ್ ಒಂದು ಮುಖ್ಯ ವಾಣಿಜ್ಯ ಕೇಂದ್ರ. ಅದರ ಜನಸಂಖ್ಯೆ 80,000. ಖೋಟಾನ್ ಜಿಲ್ಲೆಯಲ್ಲಿ ಸತು ದೊರಕುತ್ತದೆ. ಕ್ವಾಟ್ರ್ಸ್ ಕಲ್ಲನ್ನು ಗಣಿಯಿಂದ ತೆಗೆಯುತ್ತಾರೆ. ಕುನ್‍ಲುನ್ ಪ್ರದೇಶದಲ್ಲಿ ಜನಸಂಖ್ಯೆ ಅತ್ಯಂತ ವಿರಳ. ಉಯಿಗರ್ಸ್ ಜನ ಮುಖ್ಯವಾಗಿ ಅಲೆಮಾರಿ ಪಶುಪಾಲಕರು. ಅಲ್ಪಸ್ವಲ್ಪ ಕೃಷಿ ಮಾಡುವುದೂ ಉಂಟು. ಪಶ್ಚಿಮ ಕುನ್‍ಲುನ್ ಮತ್ತು ಪೂರ್ವ ನಾನ್ ಷಾನ್ ಪ್ರದೇಶಗಳಲ್ಲಿ ಸಾಕಷ್ಟು ನೀರಿನ ಆಸರೆಯುಂಟು. ಇಲ್ಲಿ ಹುಲ್ಲುಗಾವಲುಗಳೂ ಮೊನಚು ಎಲೆ ಮರಗಳ ಕಾಡುಗಳೂ ಇವೆ. ಪಶ್ಚಿಮ ಭಾಗದಲ್ಲಿ ಅನೇಕ ಚಿಕ್ಕಪುಟ್ಟ ನದಿಗಳು ಕಡಿದಾದ ಕಣಿವೆಗಳಲ್ಲಿ ಬಹು ವೇಗವಾಗಿ ಹರಿಯುತ್ತವೆ. ಕುನ್‍ಲುನ್‍ನ ಕಣಿವೆಗಳಲ್ಲಿ ಪ್ರಾಣಿಗಳ ಮೂಲಕ ಮಾತ್ರ ಸಂಚಾರ ಸಾಧ್ಯ. ಲಾನ್‍ಚಾನಿಂದ ಕಾಷ್‍ಗರ್ ವರೆಗೆ ಒಂದು ಮೋಟಾರ್ ರಸ್ತೆಯುಂಟು. ಕ್ರಿ. ಪೂ. 100 ರಿಂದಲೂ ಈ ಮಾರ್ಗವನ್ನು ಚೀನೀಯರು ರೇಷ್ಮೆ ವ್ಯಾಪಾರಕ್ಕಾಗಿ ಉಪಯೋಗಿಸುತ್ತಿದ್ದರು.
ಬಾಹ್ಯ ಸಂಪರ್ಕಗಳು
ವರ್ಗ:ಪರ್ವತಶ್ರೇಣಿಗಳು
ಪ್ರಾಜೆಕ್ಟ್ ಲೂನ್
ಪ್ರಾಜೆಕ್ಟ್ ಲೂನ್ ಗೂಗಲ್ ಎಕ್ಸ್ ಆರಂಭಿಸಿರುವ ಒಂದು ಸಂಶೋಧನೆ ಮತ್ತು ಅಭಿವೃದ್ಧಿ ಯೋಜನೆಯಾಗಿದೆ.ಗ್ರಾಮೀಣ ಮತ್ತು ದೂರ ಪ್ರದೇಶಗಳಿಗೆ ಇಂಟರ್ನೆಟ್ ಸುಲಭವಾಗಿ ಒದಗಿಸುವುದು ಇದರ ಮುಖ್ಯ ಉದ್ದೇಶವಾಗಿದೆ. ಈ ಯೋಜನೆಯಲ್ಲಿ ಅತಿ-ಎತ್ತರಕ್ಕೆ ಹಾರಲಾಗುವಂತ ಆಕಾಶಬುಟ್ಟಿಗಳನ್ನು ಬಳಸುತ್ತಾರೆ ಇವು ೧೮ ಕಿ.ಮೀ.ವರೆಗೆ(೧೧ ಮೈಲು)ಎತ್ತರ ವಾಯುಮಂಡಲದಲ್ಲಿ ಹಾರಾಡುತ್ತದೆ.ಈ ಮೂಲಕ ವೈಮಾನಿಕ ವೈರ್ಲೆಸ್ ನೆಟ್ವರ್ಕ್ 4G-ಎಲ್.ಟಿ.ಇ ವೇಗದಲ್ಲಿ ಇಂಟರ್ನೆಟ್ ಲಭಿಸುತ್ತದೆ.
ಆಕಾಶಬುಟ್ಟಿಗಳ ವೇಗ ಮತ್ತು ದಿಕ್ಕನ್ನು ರಾಷ್ಟ್ರೀಯ ಸಾಗರ ಮತ್ತು ವಾತಾವರಣ ಆಡಳಿತ (NOAA) ಇವರಿಂದ ಪಟೆದುಕೂಂಡು ಗಾಳಿ ಡೇಟಾ ಬಳಸಿಕೊಂಡು ಗಾಳಿಯ ಪದರದ ಗುರುತಿಸಿದ ನಂತರ ಗಾಳಿ ಪದರಕ್ಕೆ ಆಕಾಶಬುಟ್ಟಿಗಳ ತೇಲುವಿಕೆಯನ್ನು ವಾಯುಮಂಡಲದ ಎತ್ತರದಲ್ಲಿ ಸರಿಹೊಂದಿಸಿ ನಡೆಸಲು ಮಾಡಲಾಗುತ್ತದೆ.
ಸೇವೆಯ ಬಳಕೆದಾರರು ತಮ್ಮ ಕಟ್ಟಡ ಲಗತ್ತಿಸಿದ ವಿಶೇಷ ಇಂಟರ್ನೆಟ್ ಆಂಟೆನಾ ಬಳಸಿಕೊಂಡು ಬಲೂನ್ ನೆಟ್ವರ್ಕ್ಗೆ ಸಂಪರ್ಕಿಸ ಬಹುದು. ನಂತರ ಸಿಗ್ನಲ್ ಬಲೂನ್ನಿಂದ ಬಲೂನ್ ಮೂಲಕ ನೆಟ್ವರ್ಕ್ ಚಲಿಸುತ್ತದೆ ನಂತರ ಇಂಟರ್ನೆಟ್ ಸೇವೆ ಪೂರೈಸುವ (ISP) ಸಂಪರ್ಕ ಭೂ ಆಧಾರಿತ ಠಾಣೆಗೆ ಸೇರಿ ಮತ್ತೆ ಜನರಿಗೆ ಲಭಿಸುತ್ತದೆ.
ವ್ಯವಸ್ಥೆಯ ಕಳಪೆ ಅಸ್ತಿತ್ವದಲ್ಲಿರುವ ನಿಬಂಧನೆಗಳನ್ನು ಸೇವೆಯನ್ನು ದೂರಸ್ಥ ಗ್ರಾಮೀಣ ಪ್ರದೇಶಗಳಲ್ಲಿ ಇಂಟರ್ನೆಟ್ ಒದಗಿಸಲು, ಮತ್ತು ಸೋಂಕಿತ ಭಾಗಗಳಲ್ಲಿ ನೈಸರ್ಗಿಕ ವಿಪತ್ತುಗಳ ಸಂದರ್ಭದಲ್ಲಿ ರಕ್ಷಣೆ ಹಾಗು ಸಹಾಯ ನೀಡುದು ಇದರ ಗುರಿ.ಈ ಯೋಜನೆಯಲ್ಲಿ ಪಾಲ್ಗೊಂಡಿರುವ ಪ್ರಮುಖ ವ್ಯಕ್ತಿಗಳು ರಿಚ್ ಡಿವೂಲ್, ಮುಖ್ಯ ತಾಂತ್ರಿಕ ವಾಸ್ತುಶಿಲ್ಪಿ ಮೈಕ್ ಕ್ಯಾಸಿಡಿ, ಒಂದು ಯೋಜನೆಯ ನಾಯಕ; ಮತ್ತು ಸೈರಸ್ ಬೆರೂಜಿ, ಜಾಲಬಂಧ ಮತ್ತು ದೂರಸಂಪರ್ಕ.
ಲೂನ್ ಕೇಂದ್ರಗಳು ಪ್ಯಾಚ್ ಆಂಟೆನಾಗಳು ಬಳಸುತ್ತಾರೆ ಇವು ಅಂತರ್ಜಾಲಕ್ಕೆ ಸಂಜ್ಞೆಗಳನ್ನು ಸಾಗಿಸುತ್ತದೆ. ಕೆಲವು ಸ್ಮಾರ್ಟ್ಫೋನ್ ಗೂಗಲ್ ಸಿಮ್ ಕಾರ್ಡ್ ಇದಲ್ಲಿ ಗೂಗಲ್ ಇಂಟರ್ನೆಟ್ ಸೇವೆಗಳನ್ನು ಬಳಸಬಹುದು. ಇಡೀ ಮೂಲಸೌಕರ್ಯವು ಎಲ್.ಟಿ.ಇ ಇದರಲ್ಲಿ ಇನೋಡ್ ಇದರನ್ನು ಆಕಾಶಬುಟ್ಟಿಗಳಲ್ಲಿ ಹೂತ್ತಿಕೂಂಡು ಭೂಮಿಯನ್ನು ಸುತ್ತುತ್ತದೆ.
ಯೋಜನೆಯಲ್ಲಿ ಬಳಸಲಾದ ಬಲೂನ್ ಲಕೋಟೆಗಳನ್ನು ರೇವನ್ ಎರೋಸ್ಟಾರ್ ನಿರ್ಮನಿಸಿವೆ.ಪಾಲಿಎಥೈಲಿನ್ ಪ್ಲಾಸ್ಟಿಕ್ ನಿಂದ ಮಾಡಲಾಗಿದೆ ೦.೦೭೬ ಮಿಮೀ ದಪ್ಪ ಆಕಾಶಬುಟ್ಟಿಗಳು ಹೀಲಿಯಂ ತುಂಬಿದ ಆಕಾಶಬುಟ್ಟಿಗಳು ೧೫ ಮೀ(೪೯ ಅಡಿ) ಅಗಲ ೧೨ ಮೀ(೩೯ ಅಡಿ) ಎತ್ತರ.ಇದರಲ್ಲಿ ಗಾಳಿಯ ಪಂಪ್ ವ್ಯವಸ್ಥೆಯನ್ನು ಮಾಡಲಾಗಿದೆ "ಕ್ರೊಸ್" ಎಂದು ಕರೆಯುತ್ತಾರೆ ಬಲೂನ್ ನಿಲುಭಾರ ಮತ್ತು ಅದರ ಎತ್ತರದ ನಿಯಂತ್ರಿಸಲು ಉಪಯೋಗಿಸುತ್ತಾರೆ.ಪ್ರತಿ ಆಕಾಶಬುಟ್ಟಿಗಳು ಹೊಂದಿರುವ ೧೦ ಕೆಜಿ (೨೨ ಎಲ್ಬಿ) ತೂಕದ ಒಂದು ಸಣ್ಣ ಬಾಕ್ಸ್ ವಿದ್ಯುನ್ಮಾನ ಉಪಕರಣದ ಕೆಳಗೆ  ಆವರಿಸಲಾಗಿದೆ.ಈ ಬಾಕ್ಸ್ ರೇಡಿಯೋ ಆಂಟೆನಾಗಳನ್ನು ಮತ್ತು  ನೆಟ್ವರ್ಕ್ಸ್ 'ರಾಕೆಟ್ M2' ನಿಯಂತ್ರಿಸುವ ವಿದ್ಯುನ್ಮಂಡಲ ಫಲಕಗಳನ್ನು ಹೊಂದಿದೆ ಆಕಾಶಬುಟ್ಟಿಗಳು ರಾತ್ರಿ ಅವಧಿಯಲ್ಲಿ ಕಾರ್ಯನಿರ್ವಹಿಸಳು  ಸೌರ ವಿದ್ಯುತ್ ಶೇಖರಿಸಿಡಲು ಬ್ಯಾಟರಿಗಳನ್ನು ಅಳವಡಿಸಲಾಗಿದೆ.ಅನಿರೀಕ್ಷಿತ ವಿಫಲವಾದಲ್ಲಿ,ಧುಮುಕುಕೊಡೆ ಸ್ವಯಂಚಾಲಿತವಾಗಿ ವಿಸ್ತರಿಸುತ್ತಿರುವುದು. ಗೂಗಲ್ ತನ್ನ ವಿನ್ಯಾಸ ಆಕಾಶಬುಟ್ಟಿಗಳು ೨00 ದಿನಗಳ ಉನ್ನತ ಮಟ್ಟದಲ್ಲಿ ಉಳಿಯಲು ಅವುಗಳನ್ನು ಸಕ್ರಿಯಗೊಳಿಸಲಾಗಿದೆ.
ವರ್ಗ:ಸಂವಹನ
ಜೂಝೆಪ ಜಾಕೋಸಾ
ಜೂಝೆಪ ಜಾಕೋಸಾ (1847-1906}. ಇಟಲಿಯ ನಾಟಕಕಾರ. right|thumb|ಜೂಝೆಪ ಜಾಕೋಸಾ
ಬದುಕು
ಪೀಡ್‍ಮಾಂಟ್ ಪರ್ವತ ಪ್ರದೇಶದಲ್ಲಿ ಹುಟ್ಟಿದ. ತನ್ನ ಲೇಖನ ವೃತ್ತಿಯನ್ನು ಟೂರಿನ್ ಮತ್ತು ಮಿಲಾನ್ ಪಟ್ಟಣಗಳಲ್ಲಿ ನಡೆಸಿದ.
ಈತನ ನಾಟಕ ಕೃತಿಗಳು
ಇವನ ಪ್ರಥಮ ಕೃತಿಗಳಾದ ಎ ಗೇಮ್ ಆಫ್ ಚೆಸ್ ಮತ್ತು ಇಲ್ ಟ್ರಿಯಾನ್‍ಫೊ ದಮೋರೆ ಇವು ಉತ್ತಮ ನಾಟಕಗಳು. ಅನಂತರ ಈತ ಮತ್ತೆ ಕೆಲವು ಲಘುವಾದ ಉಲ್ಲಾಸ ನಾಟಕಗಳನ್ನು ಬರೆದ. ಅವುಗಳಲ್ಲಿ ಮೌಂಟನ್ ಷವರ್ಸ್, ಬ್ರದರ್ಸ್ ಇನ್ ಆರಮ್ಸ್ ಹೆಸರುವಾಸಿ ಕೃತಿಗಳು : ಉತ್ತಮ ಪಾತ್ರ ಸೃಷ್ಟಿಯಿಂದ ಕೂಡಿ ಮನೋಹರ ಕಾವ್ಯ ಶೈಲಿಯಲ್ಲಿ ರಚಿಸಿದವು. ಮೊದಲಿಗೆ ಈತ ಹೆಚ್ಚಾಗಿ ಐತಿಹಾಸಿಕ ವಸ್ತುವನ್ನೇ ಬಳಸಿಕೊಂಡು ಆಮೇಲೆ ಗಂಭೀರ ಸಾಮಾಜಿಕ ವಸ್ತುವಿನತ್ತ ತನ್ನ ದೃಷ್ಟಿಯನ್ನು ಚೆಲ್ಲಿ, ಹಲವಾರು ಉತ್ತಮ ನಾಟಕಗಳನ್ನು ಬರೆದ. ಇವುಗಳಲ್ಲಿ ಪ್ರಮುಖವಾದವು ಹ್ಯಾಪ್‍ಲೆಸ್ ಲೌವ್ಸ್, ಆ್ಯಸ್ ದಿ ಲೀವ್ಸ್ ಫಾಲ್, ದಿ ಸ್ಟ್ರಾಂಗರ್, ಗಹನಚಿಂತನೆ, ಗಂಭೀರದರ್ಶನ, ವಸ್ತುವೈವಿಧ್ಯ, ಅಲ್ಲಲ್ಲಿ ಮಿಂಚಿ ಮಿನುಗುವ ತಿಳಿಹಾಸ್ಯ, ನೀತಿಬೋಧೆ-ಇವು ಇವನ ನಾಟಕಗಳ ಹಿರಿಯ ಗುಣಗಳು. 1891ರಲ್ಲಿ ಈತ ಸಾರ ಬರ್ನಾರ್ಟ್ ಎಂಬ ನಟಿಗೋಸ್ಕರ ಕಾವ್ಯಶೈಲಿಯಲ್ಲಿ ಫ್ರೆಂಚ್ ನಾಟಕವೊಂದನ್ನು ಬರೆದ, ಆ ಐತಿಹಾಸಿಕ ರೊಮ್ಯಾಂಟಿಕ್ ನಾಟಕ ನ್ಯೂಯಾರ್ಕಿನಲ್ಲಿ ಜನಪ್ರಿಯವಾಯಿತು. ಈತ ಅನೇಕ ಉತ್ತಮ ಸಣ್ಣ ಕಥೆಗಳನ್ನೂ ಐತಿಹಾಸಿಕ ಮತ್ತು ವರ್ಣನಾಪ್ರಬಂಧಗಳನ್ನೂ ಬರೆದು ಪೀಡ್‍ಮಾಂಟ್ ಪರ್ವತಕ್ಷೇತ್ರವನ್ನು ಓದುಗರಿಗೆ ಚಿರಪರಿಚಿತಗೊಳಿಸಿದ್ದಾನೆ.
ವರ್ಗ:ನಾಟಕಕಾರರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೆಟ್ರೊನಾಸ್ ಗೋಪುರಗಳು
ಪೆಟ್ರೊನಾಸ್ ಅವಳಿ ಗೋಪುರಗಳು ಎಂದು ಕರೆಯಲ್ಪಡುವ ಈ ಗೋಪುರಗಳು ಮಲೇಶಿಯ ದೇಶದ ರಾಜಧಾನಿ ಕೌಲಾಲಂಪುರದಲ್ಲಿರುವ ಗಗನಚುಂಬಿ ಕಟ್ಟಡಗಳಾಗಿವೆ. ೧೯೯೮ ರಿಂದ ೨೦೦೪ ರವರೆಗೂ ಇವು ಜಗತ್ತಿನ ಅತಿ ಎತ್ತರದ ಕಟ್ಟಡಗಳಾಗಿದ್ದವು. ಈ ಗೋಫುರಗಳು ಕೌಲಾಲಂಪುರದ ಒಂದು ಪ್ರಮುಖ ಸ್ಥಳವಾಗಿದ್ದು ಪ್ರವಾಸೀ ತಾಣವೂ ಆಗಿದೆ. ಇದು ೮೮ ಮಹಡಿಗಳನ್ನೊಳಗೊಂಡಿದ್ದು ತುದಿಯವರೆಗಿನ ಒಟ್ಟು ಎತ್ತರ ೪೫೧.೯ ಮೀಟರುಗಳು (೧೪೮೩ ಅಡಿ). ಒಂದೇ ಎತ್ತರದ ಎರಡು ಗೋಪುರಗಳು ಅಕ್ಕಪಕ್ಕದಲ್ಲಿದ್ದು ಮೇಲ್ಭಾಗದಲ್ಲಿ ಕಿರುಸೇತುವೆಯು ಎರಡನ್ನೂ ಸಂಪರ್ಕಿಸುತ್ತದೆ. ೨೦೦೪ರಲ್ಲಿ ತೈಪೆ ೧೦೧ ಎಂಬ ಕಟ್ಟಡ ನಿರ್ಮಾಣದ ತನಕ ಪೆಟ್ರೊನಾಸ್ ಗೋಪುರಗಳು ಆರುವರ್ಷಗಳ ಕಾಲ ಜಗತ್ತಿನ ಅತಿ ಎತ್ತರದ ಗೋಪುರಗಳಾಗಿದ್ದವು. ಈಗಲೂ ಇವು ಜಗತ್ತಿನ ಅತಿ ಎತ್ತರದ 'ಅವಳಿ ಗೋಪುರಗಳು'.
ಇತಿಹಾಸ
ಈ ಗೋಪುರಗಳನ್ನು ಅರ್ಜೆಂಟೈನಾದ ವಾಸ್ತುಶಿಲ್ಪಿ ಸೀಸರ್ ಪೆಲ್ಲಿ(Cesar Pelli)ಯವರು ವಿನ್ಯಾಸಮಾಡಿದರು. ೧೯೯೨ರಲ್ಲಿ ಆರಂಭವಾದ ಈ ಯೋಜನೆಯು ಏಳುವರ್ಷಗಳ ನಂತರ ನಿರ್ಮಾಣ ಪೂರ್ಣಗೊಂಡಿತು. ಯೋಜನಾ ಹಂತದಲ್ಲಿ ಬಿರುಗಾಳಿ ಮತ್ತು ಭಾರಕ್ಕೆ ಸಂಬಂಧಿಸಿದಂತೆ ಸಿಮ್ಯುಲೇಶನ್ ಮೂಲಕ ಅನೇಕ ಕಠಿಣರೂಪದ ಪರೀಕ್ಷೆಗಳನ್ನು ಮಾಡಲಾಗಿತ್ತು. ೧೯೯೩ರಲ್ಲಿ ಅಡಿಪಾಯಕ್ಕಾಗಿ ಮಣ್ಣನ್ನು ಅಗೆಯಲು ಶುರುಮಾಡಲಾಗಿ ೩೦ ಮೀಟರ್ (೯೮ ಅಡಿಗಳು) ಆಳಕ್ಕೆ ಗುಂಡಿ ತೋಡಲಾಯಿತು.
ಈ ಗೋಪುರಗಳ ನಿರ್ಮಾಣ ಕಾರ್ಯ ೧ ಏಪ್ರಿಲ್ ೧೯೯೪ರಂದು ಆರಂಭವಾಯಿತು. ೧ ಜನವರಿ ೧೯೯೬ಕ್ಕೆ ಇದರ ಪೀಠೋಪಕರಣಗಳ ಸಮೇತ ಒಳಾಂಗಣ ನಿರ್ಮಾಣ ಮುಗಿಯಿತು. ಎರಡೂ ಗೋಪುರಗಳ ಚೂಪಾದ ತುದಿಗಳ ರಚನೆ ೧ ಮಾರ್ಚ್ ೧೯೯೬ಕ್ಕೆ ಮುಗಿಯಿತು. ಪೆಟ್ರೊನಾಸ್ ಸಿಬ್ಬಂದಿಗಳ ಮೊದಲ ತಂಡ ೧ ಜನವರಿ ೧೯೯೭ರಲ್ಲಿ ಈ ಕಟ್ಟಡದಲ್ಲಿ ಕೆಲಸ ಆರಂಭಿಸಿತು. ಈ ಕಟ್ಟಡ ಅಧಿಕೃತವಾಗಿ ೧ ಆಗಸ್ಟ್ ೧೯೯ರಲ್ಲಿ ಮಲೇಶಿಯಾದ ಪ್ರಧಾನಮಂತ್ರಿ ಮಹತಿರ್ ಮೊಹಮ್ಮದ್‍ರಿಂದ ಉದ್ಘಾಟನೆಗೊಂಡಿತು.
ರಚನೆ
೮೮ ಮಹಡಿಗಳ ಈ ಕಟ್ಟಡಗಳು ಕಾಂಕ್ರೀಟಿನಿಂದ ನಿರ್ಮಿಸಲ್ಪಟ್ಟಿದ್ದು ಗಾಜಿನ ಹೊದಿಕೆ ಹೊಂದಿವೆ. ಮಲೇಶಿಯಾದ ಇಸ್ಲಾಂ ಧರ್ಮವನ್ನು ಪ್ರತಿಬಿಂಬಿಸುವ ಇಸ್ಲಾಮಿಕ್ ಕಲೆಯಲ್ಲಿ ಕಂಡುಬರುವ 'ಮೊಟಿಫ್' ವಿನ್ಯಾಸಗಳನ್ನು ಹೋಲುತ್ತವೆ.
ಹೊರಸಂಪರ್ಕಗಳು
ವರ್ಗ:ಮಲೇಶಿಯಾದ ಪ್ರವಾಸಿತಾಣಗಳು ವರ್ಗ:ಕಟ್ಟಡಗಳು
ಶೆವಾಲಿಯರ್ ಜಾಕ್ಸನ್
ಶೆವಾಲಿಯರ್   ಜಾಕ್ಸನ್ -    ಈ ಹೆಸರಿನವರು ಇಬ್ಬರು. ತಂದೆ ಮಕ್ಕಳು. ಇಬ್ಬರೂ ಅಮೆರಿಕದ ಬಲುಪ್ರಸಿದ್ಧ ಗಂಟಲುರೋಗ ವೈದ್ಯರು.
ಹಿರಿಯ ಶೆವಾಲಿಯರ್ ಜಾಕ್‍ಸನ್ನನು
ಶೆವಾಲಿಯರ್ ಕ್ವಿಝೋಟ್ ಜಾಕ್‍ಸನ್ನನು ಪೆನ್ಸಿಲ್‍ವೇನಿಯದ ಪಿಟ್ಸ್‍ಬರ್ಗ್ ನಗರದಲ್ಲಿ 1865ನೆಯ ನವೆಂಬರ್ 4ನೆಯ ತಾರೀಖು ಜನಿಸಿದ. ಪೆನ್ಸಿಲ್‍ವೇನಿಯ ಪಶ್ಚಿಮ ವಿಶ್ವವಿದ್ಯಾಲಯದಲ್ಲಿ (ಈಗಿನ ಪಿಟ್ಸ್ ಬರ್ಗ್ ವಿಶ್ವವಿದ್ಯಾಲಯ) 1879ರಿಂದ 1883ರವರೆಗೆ ವ್ಯಾಸಂಗ ಮಾಡಿ ಪೆನ್ಸಿಲ್‍ವೇನಿಯದ ಜೆಫರ್‍ಸನ್ ವೈದ್ಯಕೀಯ ಕಾಲೇಜಿನಿಂದ 1886ರಲ್ಲಿ ಎಂ.ಎ. ಡಿಗ್ರಿಯನ್ನು ಪಡೆದ. ಮುಂದೆ ಕೆಲಕಾಲ ಯೂರೋಪಿನಲ್ಲಿ ಉನ್ನತ ವ್ಯಾಸಂಗವನ್ನು ಮುಂದುವರಿಸಿ ಪಿಟ್ಸ್‍ಬರ್ಗಿನಲ್ಲಿ ಗಂಟಲುರೋಗಗಳ ತಜ್ಞನಾಗಿ ಖಾಸಗಿ ವೈದ್ಯವೃತ್ತಿಯನ್ನು ಪ್ರಾರಂಭಿಸಿದ. 1912ರಲ್ಲಿ ಪಿಟ್ಸ್‍ಬರ್ಗ್ ವೈದ್ಯಶಾಲೆಯಲ್ಲಿ ಗಂಟಲುರೋಗಗಳ ಪ್ರಾಧ್ಯಾಪಕನಾಗಿ ನೇಮಕಗೊಂಡ. ಬಾಯೊಳಗಿನಿಂದ ಗಂಟಲು, ಶ್ವಾಸನಾಳ, ಅನ್ನನಾಳ, ಜಠರ ಇವನ್ನು ಪರೀಕ್ಷಿಸಲು ಸಾಧ್ಯವಾಗುವಂಥ ಸಲಕರಣೆಗಳನ್ನು 50 ವರ್ಷಗಳ ಸುದೀರ್ಘ ವೈದ್ಯವೃತ್ತಿಯಲ್ಲಿ ಈತ ಉಪಜ್ಞಿಸಿದ ಹಾಗೂ ಅವನ್ನು ಉಪಯೋಗಿಸುವ ವಿಶಿಷ್ಟ ಮಾರ್ಗಗಳನ್ನು ರೂಪಿಸಿ ಆಚರಣೆಗೆ ತಂದ. ಅಕಸ್ಮಾತ್ ನುಂಗಿ ಅನ್ನನಾಳ ಜಠರದಲ್ಲಿ ಸಿಕ್ಕಿಹಾಕಿಕೊಂಡಂಥ ಅನ್ಯವಸ್ತುಗಳನ್ನು ಈಸೋಫೇಗೋಸ್ಕೋಪ್ ಎಂಬ ಸಲಕರಣೆಯ ಸಹಾಯದಿಂದಲೂ ಶ್ವಾಸನಾಳಗಳನ್ನು ಹೊಕ್ಕು ಉಸಿರಾಟಕ್ಕೆ ಅಡಚಣೆ ಮಾಡುವಂಥ ಅನ್ಯವಸ್ತುಗಳನ್ನು ಬ್ರಾಂಕೋಸ್ಕೋಪ್ ಎಂಬ ಸಲಕರಣೆಯ ಸಹಾಯದಿಂದಲೂ ತೆಗೆಯುವ ಕ್ರಮವನ್ನು ಈತ ಪರಿಪೂರ್ಣಗೊಳಿಸಿದ. ಪೆನ್ಸಿಲ್‍ವೇನಿಯದ ಜೆಫರ್‍ಸನ್ ಕಾಲೇಜಿನಲ್ಲಿಯೂ (1916) ಅನಂತರ ಪಿಟ್ಸ್‍ಬರ್ಗ್ ಮತ್ತು ಟೆಂಪಲ್ ವಿಶ್ವವಿದ್ಯಾಲಯಗಳಲ್ಲೂ ಈಸೋಫೇಗೋಸ್ಕೋಪ್ ಬ್ರಾಂಕೋಸ್ಕೋಪುಗಳ ಬಳಕೆಗೆ ಮೀಸಲಾದ ವೈದ್ಯವಿಭಾಗವನ್ನು ಸ್ಥಾಪಿಸಿದ ಕೀರ್ತಿಯೂ ಈತನದೇ. ಶೆವಾಲಯರ್ ಜಾಕ್‍ಸನ್ 1958ನೆಯ ಆಗಸ್ಟ್ 16ರಲ್ಲಿ ಫಿಲಡೆಲ್ಫಿಯದಲ್ಲಿ ನಿಧನಹೊಂದಿದ.
ಗಂಟಲು ಶ್ವಾಸನಾಳ ಇತ್ಯಾದಿ ಸ್ಥಳಗಳಲ್ಲಿ ಸಿಕ್ಕಿಹಾಕಿಕೊಂಡ ಅನ್ಯವಸ್ತುಗಳನ್ನು ತೆಗೆಯಲು ಅನುಕೂಲವಾಗುವಂತೆ ವ್ಯಕ್ತಿ ಒಂದು ವಿಶಿಷ್ಟ ಭಂಗಿಯಲ್ಲಿರಬೇಕೆಂಬುದನ್ನು ಈತ ಕಂಡುಕೊಂಡ. ಇಂಥ ಅನುಕೂಲ ಭಂಗಿಗೆ ಜಾಕ್‍ಸನ್ ಭಂಗಿ ಎಂದೇ ಹೆಸರು. ಸ್ವತಃ ತಾನೇ ಕಂಡುಹಿಡಿದ ಆ ಮಾರ್ಗದಲ್ಲಿ ಪಾರಂಗತನಾಗಿದ್ದರೂ ಹಿರಿಯ ಜಾಕ್‍ಸನ್ ವ್ಯಕ್ತಿಯ ಗಂಟಲು ಶ್ವಾಸನಾಳಗಳಲ್ಲಿ ಸಿಕ್ಕಿಹಾಕಿಕೊಂಡ ವಸ್ತುಗಳನ್ನು ಒಮ್ಮೆಗೇ ತೆಗೆಯಲು ಎಂದೂ ಪ್ರಯತ್ನಿಸುತ್ತಿರಲಿಲ್ಲ. ಪ್ಲಾಸ್ಟರಿನಲ್ಲಿ ಮಾಡಿಟ್ಟುಕೊಂಡಿದ್ದ ಅನೇಕ ಪ್ರತಿರೂಪಗಳಲ್ಲಿ ಕೃತಕವಾಗಿ ಒಂದು ವಸ್ತುವನ್ನು ಪೀಡಿತವ್ಯಕ್ತಿಯಲ್ಲಿ ಅನ್ಯವಸ್ತು ಯಾವ ಸ್ಥಳದಲ್ಲಿದೆ ಎಂದು ಶಂಕಿಸಲಾಗಿದೆಯೋ ಅದೇ ಸ್ಥಳದಲ್ಲಿ ಇಟ್ಟು, ವಿಶೇಷ ಸಲಕರಣೆಯಿಂದ ಅದನ್ನು ತೆಗೆದು ಅಭ್ಯಾಸ ಮಾಡಿಕೊಂಡು ಅನಂತರ ವ್ಯಕ್ತಿಯಲ್ಲಿ ಸಲಕರಣೆಯನ್ನು ಉಪಯೋಗಿಸುತ್ತಿದ್ದ. ಇಂಥ ಕ್ರಮಗಳಿಂದ ಸಾವಿರಕ್ಕೆ ಮೇಲ್ಪಟ್ಟ ಸಂಖ್ಯೆಯ ಮಕ್ಕಳಲ್ಲಿ ಅವರು ನುಂಗಿದ್ದ ಮೊಳೆ, ನಾಣ್ಯಗಳು ಮತ್ತು ಇತರ ವಸ್ತುಗಳನ್ನು ಹೊರತೆಗೆದು ಅವರನ್ನು ಬದುಕಿಸಿ ಜನತೆಯ ಕೃತಜ್ಞತೆಗೆ ಪಾತ್ರನಾದ. ಇವನ ಕೈಚಳಕವನ್ನು ಮೀರಿಸಿ ಬ್ರಾಂಕೋಸ್ಕೋಪನ್ನೂ, ಈಸೋಫೇಗೋಸ್ಕೋಪನ್ನೂ ಉಪಯೋಗಿಸಿದವರು ಇನ್ನೊಬ್ಬರಿಲ್ಲ. ಲೋಕವು ಹಿರಿಯ ಜಾಕ್‍ಸನ್ನನನ್ನು ಪ್ರಿನ್ಸ್ ಆಫ್ ಬ್ರಾಂಕೋಸ್ಕೋಪಿಸ್ಟ್ಸ್ ಎಂದು ಕರೆದು ಗೌರವಿಸಿದೆ.
ಮಗ ಶೆವಾಲಿಯರ್ ಜಾಕ್ಸನ್
ಇವನ ಮಗ ಶೆವಾಲಿಯರ್ ಲಾರೆನ್ಸ್ ಜಾಕ್‍ಸನ್ನನೂ ಜನಿಸಿದ್ದು ಪಿಟ್ಸ್‍ಬರ್ಗ್‍ನಲ್ಲಿಯೇ (19-8-1900). 1922ರಲ್ಲಿ ಪೆನ್ಸಿಲ್‍ವೇನಿಯ ವಿಶ್ವವಿದ್ಯಾಲಯದ ಎ.ಬಿ. ಪದವಿಯನ್ನೂ 1926ರಲ್ಲಿ ಎಂ.ಡಿ. ಪದವಿಯನ್ನೂ 1927-28ರಲ್ಲಿ ಸ್ನಾತಕೋತ್ತರ ಎಂ.ಎಸ್. ಪದವಿಯನ್ನೂ ಪಡೆದ. ತಂದೆಯಂತೆಯೇ ಈತ ಕೂಡ ಗಂಟಲುರೋಗಗಳ ತಜ್ಞನಾಗಿ ಈಸೋಫೇಗೋಸ್ಕೋಪ್ ಮತ್ತು ಬ್ರಾಂಕೋಸ್ಕೋಪುಗಳ ಉಪಯುಕ್ತತೆಯನ್ನು ವೃದ್ಧಿಸಿದ. 1938ರಲ್ಲಿ ಟೆಂಪಲ್ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕನಾಗಿ ನೇಮಕಗೊಂಡು ಅನೇಕ ವೈದ್ಯಕೀಯ ಸಮ್ಮೇಳನಗಳಲ್ಲಿ, ವ್ಯಾಸಂಗ ಗೋಷ್ಠಿಗಳಲ್ಲಿ ಭಾಗವಹಿಸಿ ಪ್ರಸಿದ್ಧನಾದ. ಕಿವಿ ಮೂಗು ಗಂಟಲು ರೋಗಶಾಸ್ತ್ರ ಡೈರೆಕ್ಟರಿಯ ಸಂಪಾದಕನಾಗಿದ್ದ. ತಂದೆಯೊಡನೆ ಕಿವಿ, ಮೂಗು ಗಂಟಲು ರೋಗಗಳ ವಿಷಯವಾಗಿ ಅನೇಕ ಪುಸ್ತಕಗಳನ್ನೂ (1938ರ ಅನಂತರ) ಬರೆದಿದ್ದಾನೆ.
ಎ 2nd ಹ್ಯಾಂಡ್ ಲವರ್ (ಚಲನಚಿತ್ರ)
ಎ 2 ನೇ ಹ್ಯಾಂಡ್ ಲವರ್ ರಾಘವ್ ಮರಸೂರ್ (ರಾಘವ ಲೋಕಿ) ನಿರ್ದೇಶಿಸಿದ 2015 ರ ಭಾರತೀಯ ಕನ್ನಡ ಭಾಷೆಯ ಪ್ರಣಯ ಚಲನಚಿತ್ರವಾಗಿದೆ. ಇದರಲ್ಲಿ ಅಜಯ್ ರಾವ್, ಪ್ರಣಿತಾ ಸುಭಾಷ್ ಮತ್ತು ಅನಿಶಾ ಅಂಬ್ರೋಸ್ ನಟಿಸಿದ್ದಾರೆ. ಇದು ಒಬ್ಬ ರಾಕ್‌ಸ್ಟಾರ್‌ನ ಜೀವನದ ಕುರಿತಾದ ಚಿತ್ರವಾಗಿದೆ. ಚಲನಚಿತ್ರದ ಮುಖ್ಯ ಕಥಾವಸ್ತುವು 2004 ರ ದಕ್ಷಿಣ ಕೊರಿಯಾದ ಚಲನಚಿತ್ರ 100 ಡೇಸ್ ವಿತ್ ಮಿಸ್ಟರ್ ಅರೋಗಂಟ್ ಅನ್ನು ಸಡಿಲವಾಗಿ ಆಧರಿಸಿದೆ.
ಕಥಾವಸ್ತು
ತನ್ನ ಸ್ವಂತ ಬ್ಯಾಂಡ್‌ನೊಂದಿಗೆ ಮಹತ್ವಾಕಾಂಕ್ಷಿ ರಾಕ್‌ಸ್ಟಾರ್, ಅಜಯ್ (ಅಜಯ್ ರಾವ್) ತನ್ನ ಪಟ್ಟಣದಿಂದ ಬೆಂಗಳೂರಿಗೆ ಬರುತ್ತಾನೆ. ಅವರು ರಾಕ್ ಸಂಗೀತ ಉದ್ಯಮದಲ್ಲಿ ದೊಡ್ಡ ಸಾಧನೆಯನ್ನು ಮಾಡಲು ಬಯಸುತ್ತಾರೆ. ಅದೇ ಸಮಯದಲ್ಲಿ, ಅಪಘಾತದಲ್ಲಿ ತನ್ನ ಗೆಳತಿಯನ್ನು (ಪ್ರಣಿತಾ) ಕಳೆದುಕೊಂಡಿದ್ದಕ್ಕಾಗಿ ಅವನ  ಹೃದಯ ಭಗ್ನವಾಗಿದೆ. ಬೆಂಗಳೂರಿನಲ್ಲಿ ನಡೆಯುವ ಸ್ಪರ್ಧೆಯಲ್ಲಿ ಪ್ರದರ್ಶನ ನೀಡಲು ತನ್ನ ತಂಡವನ್ನು ಸಿದ್ಧಪಡಿಸುತ್ತಾನೆ. ದಾರಿಯಲ್ಲಿ ಅಂಜಲಿ (ಅನಿಶಾ) ಎಂಬ ಕಾಲೇಜು ವಿದ್ಯಾರ್ಥಿನಿಯು ಇವನ ಕಾರಿನ ಸೈಡ್ ವ್ಯೂ ಮಿರರ್ ಅನ್ನು ಒಡೆದು ಹಾಕುತ್ತಾಳೆ. ನಂತರ ಇಬ್ಬರ ನಡುವೆ ಇದೇ ರೀತಿಯ ಎನ್‌ಕೌಂಟರ್‌ಗಳ ಸರಣಿ ಪ್ರಾರಂಭವಾಗುತ್ತದೆ ಮತ್ತು ಅಂಜಲಿ ಅಜಯ್‌ಗೆ ಮರುಳಾಗುತ್ತಾಳೆ. ಆದರೆ ಕಳೆದುಹೋದ ಪ್ರೀತಿಯ ದುಃಖವನ್ನು ಹೊಂದಿರುವ ಅಜಯ್, ಅಂಜಲಿಯನ್ನು ಪ್ರೀತಿಸಲು ಹಿಂಜರಿಯುತ್ತಾನೆ. ಅಂಜಲಿ ಅಜಯ್‌ನನ್ನು ಹೇಗೆ ಗೆಲ್ಲುತ್ತಾಳೆ ಎಂಬುದು ಉಳಿದ ಕಥಾವಸ್ತು.
ವಿಮರ್ಶೆ
ಚಲನಚಿತ್ರವು ಮಧ್ಯಮ ಧನಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಟೈಮ್ಸ್ ಆಫ್ ಇಂಡಿಯಾವು 5 ರಲ್ಲಿ 2.5 ನಕ್ಷತ್ರಗಳನ್ನು ನೀಡಿತು ಮತ್ತು ಹೀಗೆ ಹೇಳಿತು, "ಚಿತ್ರವು ಕುಟುಂಬ ನಾಟಕದ ಎಲ್ಲಾ ಅಂಶಗಳನ್ನು ಹೊಂದಿರುವುದರಿಂದ, ಚಿಕ್ಕದಾಗಿದ್ದರೆ ಕ್ಲಿಂಚರ್ ಆಗಿರಬಹುದಿತ್ತು. ಆದರೂ, ಬೇಕಾದರೆ ಒಮ್ಮೆ ನೋಡಿ."
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಪೆನ್
ಪೆನ್ (ಮರಾಠಿ ಉಚ್ಚಾರಣೆ: [peːɳ] ) ಭಾರತದ ಮಹಾರಾಷ್ಟ್ರ ರಾಜ್ಯದ ರಾಯಗಡ ಜಿಲ್ಲೆಯ ಒಂದು ಪಟ್ಟಣ ಮತ್ತು ತಾಲೂಕು. ಇದು ವಿಶ್ವ ದರ್ಜೆಯ ಗಣೇಶ ಮೂರ್ತಿಗಳಿಗೆ ಹೆಸರುವಾಸಿಯಾಗಿದೆ. ಇದು ರಾಯಗಡ ಜಿಲ್ಲೆಯ ಭೌಗೋಳಿಕ ಮತ್ತು ಸಾಂಸ್ಕೃತಿಕ ಕೇಂದ್ರವಾಗಿದೆ. ಪೆನ್ನು ಅಗ್ರಿ ಮತ್ತು ಕೋಲಿ ಸಮುದಾಯದ ಉಪ್ಪಿನ ಕೃಷಿಗೆ ಹೆಸರುವಾಸಿಯಾಗಿದೆ.
ಇತಿಹಾಸ
ಪೆನ್ ಹೆಸರು "ಪೆಣೆ" ಅಥವಾ "ಪೆನೆ" ಎಂಬ ಪದದಿಂದ ಬಂದಿದೆ, ಇದರರ್ಥ "ವಿಶ್ರಾಂತಿ ಪಡೆಯುವ ಸ್ಥಳ". ಪೆನ್ನ ಮೂಲದ ಬಗ್ಗೆ ಯಾರಿಗೂ ಖಚಿತವಾಗಿ ಗೊತ್ತಿಲ್ಲ.
ವ್ಯಾಘ್ರೇಶ್ವರ ದೇವಸ್ಥಾನವನ್ನು ಶ್ರೀ ಸೇನಾಪತಿ ಪ್ರತಾಪ್ರಾವ್ ಗುಜಾರ್ ಅವರು ನಿರ್ಮಿಸಿದರು. ಪೆನ್ ಸ್ವಾರಿಯಲ್ಲಿ ಶ್ರೀ ಛತ್ರಪತಿ ಶಿವಾಜಿ ಮಹಾರಾಜರು ಆದೇಶಿಸಿದರು ಮತ್ತು ನಂತರ ಅವರ ಕುಲದೇವತೆಯಾಗಿ ಲಾಂಗಿಯ ಪೆನ್ನಿನಿಂದ ಪೂಜಿಸಿದರು.
ಮಹಲ್ ಮಿರಿಯಾ ಡೋಂಗರ್‌ನಲ್ಲಿರುವ ವಾಗ್ರೇಶ್ವರದ ಕಾಡಿನಲ್ಲಿ ಇರುವ ಅತ್ಯಂತ ಹಳೆಯ ಶಿವನ ದೇವಾಲಯ ಇದೆ.
ಛತ್ರಪತಿ ಶಿವಾಜಿ ಮಹಾರಾಜರ ಯುಗದಲ್ಲಿ, ಡೆಕ್ಕನ್‌ನ ಮೇಲೆ ಶಾಯಿಸ್ತೇಖಾನ್‌ನ ದಾಳಿಯು ಮೊಘಲರು ಮತ್ತು ಮರಾಠರ ನಡುವೆ ಪೆನ್‌ನಲ್ಲಿ ಪ್ರಮುಖ ಹೋರಾಟಗಳಿಗೆ ಕಾರಣವಾಯಿತು. ಆರಂಭದಲ್ಲಿ ಸರ್ದಾರ್ ತಾಹೆರ್ಖಾನ್ ನೇತೃತ್ವದ ಮೊಘಲ್ ಸೈನ್ಯವು ಪೆನ್ನ ಕೋಟೆಯ ಮಹಲ್ಮೀರಾವನ್ನು ಆಕ್ರಮಿಸಿತು ಮತ್ತು ಸುತ್ತಮುತ್ತಲಿನ ಹಳ್ಳಿಗಳನ್ನು ಲೂಟಿ ಮಾಡಿತು, ಇದರಲ್ಲಿ ಗೋತೇಶ್ವರನ ಭವ್ಯವಾದ ದೇವಾಲಯದ ಅಪವಿತ್ರತೆಯೂ ಸೇರಿದೆ. ಶಿವಾಜಿಯ ಸೈನ್ಯ ಮತ್ತೆ ಹೋರಾಡಿತು. ಅವರು ಹತ್ತಿರದ ಉಂಬರಖಿಂಡ್‌ನಲ್ಲಿ ಕರ್ತಾಲಬ್‌ಖಾನ್ ಮತ್ತು ರತಂಗಡ್ ಬಳಿ ಅಧಿಕಾರಿ ಬಾಲಕಿಯನ್ನು ಸೋಲಿಸಿದರು. 27 ಫೆಬ್ರವರಿ 1662 ರಂದು ಮಹಲ್ಮೀರಾವನ್ನು ಸಹ ಹಿಂದಕ್ಕೆ ತೆಗೆದುಕೊಳ್ಳಲಾಯಿತು ಮತ್ತು ಮರುದಿನ, ವೀರಾವೇಶದ ಹೋರಾಟದ ನಂತರ, ಪೆನ್ಸ್ ಬಾಸ್ಟನ್ (ಪ್ರಸ್ತುತ, ತಹಸಿಲ್ ಕಚೇರಿಯ ಸ್ಥಳ) ಶಿವಾಜಿಯ ಸೈನ್ಯದಿಂದ ಸುರಕ್ಷಿತವಾಯಿತು. ಈ ವಿಜಯದಲ್ಲಿ, ಸರ್ದಾರ್ ವಘೋಜಿ ತುಪೆ ಅವರು ಅಷ್ಟೇ ನುರಿತ ಮೊಘಲ್ ಅಧಿಕಾರಿಯ ವಿರುದ್ಧ ಹೋರಾಡಿದರು ಆದರೆ ನಿರ್ಣಾಯಕ ಕ್ಷಣದಲ್ಲಿ, ತುಪೆ ನಿರ್ಣಾಯಕ ಹೊಡೆತವನ್ನು ನೀಡಿದರು ಮತ್ತು ಅದು ಅಧಿಕಾರಿಯನ್ನು ಕೊಂದು ಮರಾಠರ ವಿಜಯವನ್ನು ಖಚಿತಪಡಿಸಿತು. ವಘೋಜಿ ಕೂಡ ತೀವ್ರವಾಗಿ ಗಾಯಗೊಂಡರು ಮತ್ತು ಶೀಘ್ರದಲ್ಲೇ ನಿಧನರಾದರು. ಶಿವಾಜಿ ಮಹಾರಾಜರು 6 ಆಗಸ್ಟ್ 1668 ಮತ್ತು 11 ಮೇ 1674 ರಂದು ಎರಡು ಸಂದರ್ಭಗಳಲ್ಲಿ ಪೆನ್‌ಗೆ ಭೇಟಿ ನೀಡಿದರು
ಜನಸಂಖ್ಯಾಶಾಸ್ತ್ರ
thumb| [[ಬೆನೆ ಇಸ್ರೇಲ್ ಸಿನಗಾಗ್, ಬೆತ್-ಹಾ-ಎಲ್ಲೋಹಿಮ್]] ಪೆನ್ ಮುನ್ಸಿಪಲ್ ಕೌನ್ಸಿಲ್ 37,852 ಜನಸಂಖ್ಯೆಯನ್ನು ಹೊಂದಿದೆ, ಅದರಲ್ಲಿ 19,257 ಪುರುಷರು ಮತ್ತು 18,595 ಜನಗಣತಿ ಇಂಡಿಯಾ 2011 ರ ವರದಿಯ ಪ್ರಕಾರ ಮಹಿಳೆಯರು. 0-6 ವರ್ಷ ವಯಸ್ಸಿನ ಮಕ್ಕಳ ಜನಸಂಖ್ಯೆಯು 3910 ಆಗಿದೆ, ಇದು ಪೆನ್ (M Cl) ಒಟ್ಟು ಜನಸಂಖ್ಯೆಯ 10.33% ಆಗಿದೆ. ಪೆನ್ ಮುನ್ಸಿಪಲ್ ಕೌನ್ಸಿಲ್‌ನಲ್ಲಿ, ರಾಜ್ಯ ಸರಾಸರಿ 929 ರ ವಿರುದ್ಧ ಸ್ತ್ರೀಲಿಂಗ ಅನುಪಾತವು 966 ಆಗಿದೆ. ಇದಲ್ಲದೆ, ಮಹಾರಾಷ್ಟ್ರ ರಾಜ್ಯದ ಸರಾಸರಿ 894 ಕ್ಕೆ ಹೋಲಿಸಿದರೆ ಪೆನ್‌ನಲ್ಲಿ ಮಕ್ಕಳ ಲಿಂಗ ಅನುಪಾತವು ಸುಮಾರು 911 ಆಗಿದೆ. ಪೆನ್ ಸಿಟಿಯ ಸಾಕ್ಷರತೆಯ ಪ್ರಮಾಣವು ರಾಜ್ಯದ ಸರಾಸರಿ 82.34% ಕ್ಕಿಂತ 91.40% ಹೆಚ್ಚಾಗಿದೆ. ಲೇಖನಿಯಲ್ಲಿ ಪುರುಷರ ಸಾಕ್ಷರತೆ 93.91% ರಷ್ಟಿದ್ದರೆ ಮಹಿಳಾ ಸಾಕ್ಷರತೆ ಪ್ರಮಾಣ 88.82% ರಷ್ಟಿದೆ.
ಸಾಂಪ್ರದಾಯಿಕವಾಗಿ, ಪೆನ್ ಸಿಟಿಯು ಆಗ್ರಿ, ಬ್ರಾಹ್ಮಣರು ಮತ್ತು ವರ್ತಕರ ಸಮುದಾಯದಿಂದ ಜನಸಂಖ್ಯೆ ಹೊಂದಿತ್ತು ಏಕೆಂದರೆ ಇದು ಸಂಸ್ಕೃತಿ, ಶಿಕ್ಷಣ ಮತ್ತು ವ್ಯಾಪಾರದ ಕೇಂದ್ರವಾಗಿತ್ತು. ಆದರೆ ಈಗ,  ಪೆನ್ ನಗರವು ಹಲವಾರು ಜಾತಿಗಳು ಮತ್ತು ಧರ್ಮಗಳ ಸಮ್ಮಿಲನವಾಗಿದೆ. ಹಳೆಯ ದಿನಗಳಲ್ಲಿ, ಪೆನ್ ಪ್ರಾಥಮಿಕವಾಗಿ ಚಿತ್ಪಾವನ ಬ್ರಾಹ್ಮಣ ಪ್ರಾಬಲ್ಯದ ಗ್ರಾಮವೆಂದು ಗುರುತಿಸಲ್ಪಟ್ಟಿದೆ, ಆದರೆ ಇಂದು  ಎಲ್ಲಾ ಪೆನ್ ತೆಹಸಿಲ್‌ಗಳು ಅಗ್ರಿ ಸಮುದಾಯದಿಂದ ಪ್ರಾಬಲ್ಯ ಹೊಂದಿವೆ. ಅಗ್ರಿ ಸಮುದಾಯವು ಪೆನ್ ವೆಸ್ಟ್‌ನ ಸಮತಟ್ಟಾದ ಪ್ರದೇಶಗಳಲ್ಲಿ ವಾಸಿಸುತ್ತದೆ, ಪೆನ್ ಆಗ್ನೇಯದ ಹಿನ್ಟರ್‌ಲ್ಯಾಂಡ್‌ಗಳು ಬುಡಕಟ್ಟು ಕಟ್ಕರಿ ಮತ್ತು ಠಾಕೂರ್‌ಗಳಿಂದ ವಿರಳ ಜನಸಂಖ್ಯೆಯನ್ನು ಹೊಂದಿವೆ ಪೆನ್ ಸಣ್ಣ ಯಹೂದಿ ಸಮುದಾಯವನ್ನು ಹೊಂದಿದೆ, ಬೆನೆ ಇಸ್ರೇಲ್. ಸಮುದಾಯವು ಬೆತ್-ಹಾ-ಎಲೋಹಿಮ್ ಎಂಬ ಸಿನಗಾಗ್ ಅನ್ನು ಹೊಂದಿದೆ. 2001 ರ ಜನಗಣತಿಯ ಪ್ರಕಾರ ಪೆನ್ ಕೌಂಟಿಯ ಜನಸಂಖ್ಯೆಯು 1,76,681 ಆಗಿದೆ.
ಜಾಗೃತಿ (ವಾರಪತ್ರಿಕೆ)
ಜಾಗೃತಿ- ಕಮಲಾದೇವಿ ಚಟ್ಟೋಪಾಧ್ಯಾಯ ಅವರಿಂದ ಮುಂಬಯಿಯಲ್ಲಿ 1947ರಲ್ಲಿ ಸ್ಥಾಪಿತವಾದ ಒಂದು ಕನ್ನಡ ವಾರಪತ್ರಿಕೆ.
ದಿ ಕರ್ನಾಟಕ ನ್ಯೂಸ್ ಪೇಪರ್ಸ್ ಅಂಡ್ ಪಬ್ಲಿಕೇಷನ್ಸ್ ಲಿ. ಸಂಸ್ಥೆಯ ಒಡೆತನದಲ್ಲಿ ಆರಂಭವಾದ ಈ ಪತ್ರಿಕೆ ಕೆಲವು ತಿಂಗಳುಗಳಲ್ಲಿ ಧಾರವಾಡಕ್ಕೆ ಸ್ಥಳಾಂತರಗೊಂಡು ಸಮಾಜವಾದೀ ಪಕ್ಷದ ಕರ್ನಾಟಕ ಶಾಖೆಯ ಮುಖಪತ್ರಿಕೆಯಾಗಿ ಪ್ರಕಟವಾಗತೊಡಗಿತು (1947ರ ಜುಲೈ). ಅನಂತರ 1948ರ ಜುಲೈ ತಿಂಗಳಲ್ಲಿ ಬೆಂಗಳೂರಿಗೆ ಸ್ಥಳಾಂತರಗೊಂಡಿತು.
ಆರಂಭದ ಎರಡು ತಿಂಗಳುಗಳ ಕಾಲ ಸಸಿಹಿತ್ಲು ವೆಂಕಟರಾಯರು ಜಾಗೃತಿಯ ಸಂಪಾದಕರಾಗಿದ್ದರು. ಆಗ ಸಹ ಸಂಪಾದಕರಾಗಿದ್ದ ಖಾದ್ರಿ ಶಾಮಣ್ಣ ಅವರು ಅನಂತರ ಅದರ ಸಂಪಾದಕರಾದರು. ದೇಶೀಯ ಸಂಸ್ಥಾನಗಳಲ್ಲಿ ಜವಾಬ್ದಾರಿ ಸರ್ಕಾರ ಸ್ಥಾಪನೆಯಾಗಬೇಕೆಂಬ ಚಳವಳಿ ಆರಂಭವಾದಾಗ ಅದನ್ನು ಬೆಂಬಲಿಸಿದ್ದಕ್ಕಾಗಿ ಮೈಸೂರು ಸರ್ಕಾರ ಜಾಗೃತಿಯನ್ನು ಮೊಟ್ಟಮೊದಲು ಬಹಿಷ್ಕರಿಸಿತು. (1947ರ ಸೆಪ್ಟೆಂಬರ್-ಅಕ್ಟೋಬರ್). ಆಗ ಆರ್ಕಾಟ್ ರಾಮಸ್ವಾಮಿ ಮೊದಲಿಯಾರ್ ಅವರು ಮೈಸೂರು ಸಂಸ್ಥಾನದ ದಿವಾನರಾಗಿದ್ದರು. ಬೆಂಗಳೂರಿನಿಂದ ಪ್ರಕಟವಾಗತೊಡಗಿದ ಅನಂತರ, ಅರಸೊತ್ತಿಗೆ ಇಲ್ಲದ ಕರ್ನಾಟಕ ರಾಜ್ಯ ನಿರ್ಮಾಣವಾಗಬೇಕೆಂದು ಒತ್ತಾಯಿಸುವ ಪ್ರಧಾನಲೇಖನ ಪತ್ರಿಕೆಯಲ್ಲಿ ಅಚ್ಚಾದಾಗ ಪತ್ರಿಕೆಯ ಪ್ರಕಾಶಕರು ಎರಡು ಸಾವಿರ ರೂ. ಠೇವಣಿ ಇಡಬೇಕೆಂದು ಮೈಸೂರು ಸರ್ಕಾರ ಕೇಳಿತು. ಆಗ ಕೆ.ಸಿ.ರೆಡ್ಡಿ ಮುಖ್ಯಮಂತ್ರಿಯಾಗಿದ್ದರು. ಪತ್ರಿಕೆ ಅನಿವಾರ್ಯವಾಗಿ ನಿಂತುಹೋಯಿತು.
ರಾಜಕೀಯ ವಿಚಾರಗಳೇ ಪ್ರಧಾನವಾಗಿದ್ದ ಬರಹಗಳಿಗೆ ಸೀಮಿತವಾಗಿದ್ದ ಈ ಸಾಪ್ತಾಹಿಕಕ್ಕೆ ಕಮಲಾದೇವಿ ಚಟ್ಟೋಪಾಧ್ಯಾಯ, ಜಯಪ್ರಕಾಶ ನಾರಾಯಣ್, ಅಶೋಕ ಮೆಹ್ತಾ, ರಾಮಮನೋಹರ ಲೋಹಿಯಾ, ಮಧು ಲಿಮಯೆ, ರಾಮನಂದನ ಮಿಶ್ರಾ ಮುಂತಾದವರು ಲೇಖನಗಳನ್ನು ಬರೆಯುತ್ತಿದ್ದರು.
ವರ್ಗ:ವಾರ ಪತ್ರಿಕೆಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಹುವಾ ಮೊಯಿತ್ರಾ
ಮಹುವಾ ಮೊಯಿತ್ರಾ ಭಾರತೀಯ ರಾಜಕಾರಣಿ ಮತ್ತು ಪಶ್ಚಿಮ ಬಂಗಾಳದ ಕೃಷ್ಣನಗರದಿಂದ 17 ನೇ ಲೋಕಸಭೆಯಲ್ಲಿ ಸಂಸತ್ ಸದಸ್ಯರಾಗಿದ್ದಾರೆ. ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್ (ಎಐಟಿಸಿ) ಪಕ್ಷದ ಅಭ್ಯರ್ಥಿಯಾಗಿ ಅವರು 2019 ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಸ್ಪರ್ಧಿಸಿ ಗೆದ್ದರು.
ಮೊಯಿತ್ರಾ 2016 ರಿಂದ 2019 ರವರೆಗೆ ಕರಿಂಪುರವನ್ನು ಪ್ರತಿನಿಧಿಸುವ ಪಶ್ಚಿಮ ಬಂಗಾಳ ವಿಧಾನಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು, ಮತ್ತು ಕಳೆದ ಕೆಲವು ವರ್ಷಗಳಿಂದ ಎಐಟಿಸಿಯ ಪ್ರಧಾನ ಕಾರ್ಯದರ್ಶಿ ಮತ್ತು ರಾಷ್ಟ್ರೀಯ ವಕ್ತಾರರಾಗಿ ಸೇವೆ ಸಲ್ಲಿಸಿದ್ದಾರೆ. ರಾಜಕೀಯಕ್ಕೆ ಪ್ರವೇಶಿಸುವ ಮೊದಲು ಅವರು ಹೂಡಿಕೆ ಬ್ಯಾಂಕರ್ ಆಗಿದ್ದರು..
ಶಿಕ್ಷಣ
ಮೊಯಿತ್ರಾ ಕೋಲ್ಕತ್ತಾದ ಶಾಲೆಯ ಶಿಕ್ಷಣದ ನಂತರ ಯುನೈಟೆಡ್ ಸ್ಟೇಟ್ಸ್ನ ಮ್ಯಾಸಚೂಸೆಟ್ಸ್ನ ಸೌತ್ ಹ್ಯಾಡ್ಲಿಯ ಮೌಂಟ್ ಹೋಲಿಯೋಕ್ ಕಾಲೇಜಿನಿಂದ ಅರ್ಥಶಾಸ್ತ್ರ ಮತ್ತು ಗಣಿತಶಾಸ್ತ್ರದಲ್ಲಿ ಪದವಿ ಪಡೆದರು.
ವೃತ್ತಿ
ಮೊಯಿತ್ರಾ ನ್ಯೂಯಾರ್ಕ್ ನಗರ ಮತ್ತು ಲಂಡನ್‌ನಲ್ಲಿ ಜೆಪಿ ಮೋರ್ಗಾನ್ ಚೇಸ್‌ನ ಹೂಡಿಕೆ ಬ್ಯಾಂಕರ್ ಆಗಿ ಕೆಲಸ ಮಾಡಿದರು. ಭಾರತೀಯ ರಾಜಕೀಯಕ್ಕೆ ಪ್ರವೇಶಿಸಲು ಅವರು 2009 ರಲ್ಲಿ ಲಂಡನ್‌ನ ಜೆಪಿ ಮೋರ್ಗಾನ್ ಚೇಸ್‌ನಲ್ಲಿ ಉಪಾಧ್ಯಕ್ಷ ಸ್ಥಾನವನ್ನು ತೊರೆದರು. ತರುವಾಯ, ಅವರು "ಆಮ್ ಅಡ್ಮಿ ಕಾ ಸಿಪಾಹಿ" ಯೋಜನೆಯಲ್ಲಿ ರಾಹುಲ್ ಗಾಂಧಿಯವರ ವಿಶ್ವಾಸಾರ್ಹ ಕೈಯಲ್ಲಿ ಒಬ್ಬರಾದ ಇಂಡಿಯನ್ ನ್ಯಾಷನಲ್ ಕಾಂಗ್ರೆಸ್ ಪಕ್ಷದ ಯುವ ವಿಭಾಗವಾದ ಇಂಡಿಯನ್ ಯೂತ್ ಕಾಂಗ್ರೆಸ್ಗೆ ಸೇರಿದರು. 2010 ರಲ್ಲಿ, ಅವರು ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್ ಪಕ್ಷ ಸೇರಿದರು. 2016 ರಲ್ಲಿ ನಡೆದ ವಿಧಾನಸಭಾ ಚುನಾವಣೆಯಲ್ಲಿ ಪಶ್ಚಿಮ ಬಂಗಾಳದ ನಾಡಿಯಾ ಜಿಲ್ಲೆಯ ಕರಿಂಪೂರು ಕ್ಷೇತ್ರದಿಂದ ಅವರು ಆಯ್ಕೆಯಾದರು. ಪಶ್ಚಿಮ ಬಂಗಾಳದ ಕೃಷ್ಣನಗರದಿಂದ 17 ನೇ ಲೋಕಸಭೆಗೆ ಸಂಸತ್ ಸದಸ್ಯರಾಗಿ ಆಯ್ಕೆಯಾಗಿದ್ದಾರೆ.
ಉಲ್ಲೇಖ
ವರ್ಗ:ರಾಜಕಾರಣಿಗಳು
ಠೇವಣಿ ಪುಸ್ತಕ
thumb|ಪಾಸ್ ಬುಕ್ ಮಾದರಿ
ಠೇವಣಿ ಪುಸ್ತಕ ಅಥವಾ ವಹಿವಾಟು ಪುಸ್ತಕ ಇದು ಮುಂಗಡ ಖಾತೆಯಲ್ಲಿ ಬ್ಯಾಂಕ್ ವ್ಯವಹಾರದ ರೆಕಾರ್ಡ್ ಮಾಡಲು ಬಳಸಲಾಗುತ್ತದೆ. ಇದು ಪೂರ್ವ ಮುದ್ರಿತ ಟೇಬಲ್ ಇರುವ ಒಂದು ಪುಟ. ಇದು ನಿಕ್ಷೇಪಗಳು ಮತ್ತು ಹಿಂಪಡೆಯುವವರೆಗೆ, ಮತ್ತು ಸಮತೋಲನ ಪ್ರಮಾಣದಲ್ಲಿ ತೋರಿಸುವ ಕೈಬರಹದ ನಮೂದುಗಳನ್ನು ಹೊಂದಿದೆ. ಪ್ರತಿಯೊಂದು ನಮೂದು ಒಂದು ಪೋಸ್ಟ್ ಆಫೀಸ್ ದಿನಾಂಕ ಸ್ಟಾಂಪ್ ಹೊಂದಿದೆ. ಪೋಸ್ಟ್ ಆಫೀಸ್ ಉಳಿತಾಯ ಪಾಸ್ ಬುಕ್ 19 ನೇ ಶತಮಾನದಲ್ಲಿ ಗ್ರಾಮೀಣ ಬ್ರಿಟನಲ್ಲಿ  ಪರಿಚಯಿಸಲಾಯಿತು. ಸಾಂಪ್ರದಾಯಿಕವಾಗಿ, ಠೇವಣಿ ಪುಸ್ತಕ ಉಳಿತಾಯ ಖಾತೆ ಹಾಗು ಮಾಹಿತಿ ಕಡಿಮೆ ವ್ಯವಹಾರ ಖಾತೆಗಳಿಗೆ ಬಳಸಲಾಗುತ್ತದೆ. ಬ್ಯಾಂಕ್ ಟೆಲ್ಲರ್ ಅಥವಾ ಪೋಸ್ಟ್ ಮಾಸ್ಟರ್ ಕೈ, ದಿನಾಂಕ ಮತ್ತು ವ್ಯವಹಾರ ಅಪ್ಡೇಟ್ಗೊಳ ಸಮತೋಲನ ಪ್ರಮಾಣವನ್ನು,ಕೈ ಬರಹದಲಿ ಬರೆದು ತನ್ನ ಮೊದಲಕ್ಷರಗಳನ್ನು ಪ್ರವೇಶಿಸುತ್ತಾರೆ. 20 ನೇ ಶತಮಾನದ ಕೊನೆಯಲ್ಲಿ, ಸಣ್ಣ ಡಾಟ್ ಮ್ಯಾಟ್ರಿಕ್ಸ್ ಅಥವಾ ಇಂಕ್ಜೆಟ್ ಮುದ್ರಕಗಳು ಖಾತೆದಾರನ ಅನುಕೂಲಕ್ಕಾಗಿ ಪಾಸ್ ಬುಕ್ ಅಪ್ಡೇಟ್ ಸಾಮರ್ಥ್ಯವನ್ನು ಎರಡೂ ಸ್ವಯಂಚಾಲಿತ ಟೆಲ್ಲರ್ ಯಂತ್ರ ಅಥವಾ ಠೇವಣಿ ಪುಸ್ತಕ ಪ್ರಿಂಟರ್, ಅಥವಾ ಸ್ವಯಂ ಸೇವೆ ಕ್ರಮದಲಿ ಪೋಸ್ಟ್ ಆಫೀಸ್ ಅಥವಾ ಶಾಖೆಯಲ್ಲಿ  ಪರಿಚಯಿಸಿಲಾಯಿತು.
ಬಳಕೆ
ವ್ಯಕ್ತಿ ಬ್ಯಾಂಕಿಗೆ ನಗದು ತರುವ ಮೂಲಕ ಖಾತೆಗೆ ಕ್ರೆಡಿಟ್ ಸೇರಿಸಲು, ಖಾತೆದಾರನ ಒಂದು ಸಣ್ಣ ಕ್ರೆಡಿಟ್ ಸ್ಲಿಪ್ ಅಥವಾ ಠೇವಣಿ ಸ್ಲಿಪ್ ತುಂಬಬಹುದು. ಪ್ರತಿ ಸೂಚನೆ ಮತ್ತು ನಾಣ್ಯ ಒಟ್ಟು ಪ್ರಮಾಣವನ್ನು ಗಣನೆಗೆ ಮತ್ತು ಅದರಿಂದ ಹಾಗೂ ಪಾವತಿ ಮಾಡುವ ಜೊತೆಗೆ, ಸ್ಲಿಪ್ ಮೇಲಿನ ದಿನಾಂಕಕ್ಕೆ ನಮೂದಾಗುತ್ತದೆ. ನಗದು ಮತ್ತು ವಿವರಗಳು ಎಣಿಕೆ ಬ್ಯಾಂಕಿನ ಎಣಿಕೆ ಮತ್ತು ಟೆಲ್ಲರ್ ಪರೀಕ್ಷಿಸಲಾಗುತ್ತದೆ, ಎಲ್ಲವೂ ಸಲುವಾಗಿ ವೇಳೆ ಠೇವಣಿ ಖಾತೆಯನ್ನು ಸಲ್ಲುತ್ತದೆ, ಕ್ರೆಡಿಟ್ ಸ್ಲಿಪ್ ನಂತರ ಬ್ಯಾಂಕ್ ಮತ್ತು ಕ್ರೆಡಿಟ್ ಸ್ಲಿಪ್ ಬುಕ್ಲೆಟ್ ಇರಿಸಲಾಗುವುದು ದಿನಾಂಕ ಮುದ್ರೆಯೊತ್ತಲಾಗಿತ್ತು ಮತ್ತು ನಂತರ ಮರಳಿ ಖಾತೆಯನ್ನು ಖಾತೆದಾರನ ತಮ್ಮ ಬ್ಯಾಂಕ್ ವ್ಯವಹಾರ ತಮ್ಮ ಇತಿಹಾಸದ ರೆಕಾರ್ಡ್ ತಮ್ಮ ಪಾಸ್ ಬುಕ್ ಬಳಸುತ್ತದೆ.
ನೇರ ಬ್ಯಾಂಕಿಂಗ್
ದೂರವಾಣಿ ಅಥವಾ ಆನ್ಲೈನ್ ಬ್ಯಾಂಕಿಂಗ್ ಸಮ್ಮತವಲ್ಲ ಭಾವಿಸಿದ ಜನರಿಗೆ, ಒಂದು ಠೇವಣಿ ಪುಸ್ತಕ ಬಳಕೆ ಪಡೆಯಲು ಒಂದು ಪರ್ಯಾಯ, ನೈಜ ಸಮಯದಲ್ಲಿ, ಬ್ಯಾಂಕ್ ಹೇಳಿಕೆ ಕಾಯದೆ ಖಾತೆಯನ್ನು ಚಟುವಟಿಕೆಯಾಗಿದೆ. ಆದಾಗ್ಯೂ, ಕೆಲವು ಬ್ಯಾಂಕ್ ಹೇಳಿಕೆಗಳಿಗೆ ವಿರುದ್ಧವಾಗಿ, ಕೆಲವು ಠೇವಣಿ ಪುಸ್ತಕ ಕಡಿಮೆ ವಿವರಗಳನ್ನು, ಬದಲಿಗೆ ಕಿರುಸಂಕೇತಗಳ ವಿವರಣೆಗಳು ಸುಲಭವಾಗಿ ಅರ್ಥಮಾಡಿಕೊಳ್ಳಲು ನೀಡುತ್ತವೆ.
ಅಂಕುಶ
upright|thumb|ದಕ್ಷಿಣ ಭಾರತದ ೧೭ನೇ ಶತಮಾನದ ಅಂಕುಶ thumb|ಗಣೇಶನ ಮೇಲಿನ ಬಲಗೈಯಲ್ಲಿ ಅಂಕುಶ ಅಂಕುಶ ಆನೆಗಳ ನಿರ್ವಹಣೆ ಮತ್ತು ಪಳಗಿಸುವಿಕೆಯಲ್ಲಿ ಬಳಸಲಾಗುವ ಒಂದು ಉಪಕರಣ. ಅದು ೬೦-೯೦ ಸೆ.ಮಿ. ಉದ್ದದ ಹಿಡಿಗೆ ಜೋಡಣೆಯಾದ ಒಂದು ಕೊಕ್ಕೆಯನ್ನು (ಸಾಮಾನ್ಯವಾಗಿ ಕಂಚು ಅಥವಾ ಉಕ್ಕಿನದು) ಹೊಂದಿರುತ್ತದೆ ಮತ್ತು ಮೊನಚಾದ ಕೊನೆಯಲ್ಲಿ ಅಂತ್ಯಗೊಳ್ಳುತ್ತದೆ.
ಠೇವಣಿ ಪುಸ್ತಕ
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಅಂಕುಶ
ಸಾಂಚಿಯ ಒಂದು ಉಬ್ಬುಕೆತ್ತನೆ ಮತ್ತು ಅಜಂತಾ ಗುಹೆಗಳಲ್ಲಿನ ಒಂದು ಹಸಿಚಿತ್ರ ಅಂಕುಶವನ್ನು ಒಳಗೊಂಡಿವೆ.
ಎರಡು ಪರಿಪೂರ್ಣ ಸಂರಕ್ಷಿತ ಅಂಕುಶಗಳನ್ನು ತಕ್ಷಶಿಲೆಯ ಒಂದು ಉತ್ಖನನ ಸ್ಥಳದಿಂದ ವಶಪಡಿಸಿಕೊಳ್ಳಲಾಗಿದೆ ಮತ್ತು ಕ್ರಿ.ಪೂ. ೩ನೇ ಶತಮಾನದಿಂದ ಕ್ರಿ.ಶ. ೧ನೇ ಶತಮಾನದ ಕಾಲಮಾನದ್ದೆಂದು ನಿರ್ಧರಿಸಲಾಗಿದೆ.
ಅಂಕುಶ ಭಾರತದಲ್ಲಿ ಮೊಟ್ಟಮೊದಲು ಕ್ರಿ.ಪೂ. ೬-೫ನೇ ಶತಮಾನದಲ್ಲಿ ಕಾಣಿಸಿಕೊಂಡಿತು ಮತ್ತು ಅಂದಿನಿಂದ ಬಳಸಲ್ಪಟ್ಟಿವೆ.
ಅಂಕುಶ ಭಾರತದಾದ್ಯಂತ ಶಸ್ತ್ರಶಾಲೆಗಳು ಮತ್ತು ದೇವಾಲಯಗಳಲ್ಲಿ ಕಂಡುಬರುತ್ತದೆ, ಮತ್ತು ಇಲ್ಲಿ ಆನೆಗಳು ಧಾರ್ಮಿಕ ಮೆರವಣಿಗೆಗಳಲ್ಲಿನ ನಡಿಗೆ ಮತ್ತು ವಿವಿಧ ನಾಗರಿಕ ಸಾಮರ್ಥ್ಯಗಳಲ್ಲಿ ಪ್ರದರ್ಶನ ನೀಡುತ್ತವೆ. ಅಂಕುಶಗಳು ಹಲವುವೇಳೆ ಅವುಗಳನ್ನು ಬಳಸಲಾಗುವ ಸಮಾರಂಭಗಳಿಗೆ ಸೂಕ್ತವಾಗಿರಲು ರತ್ನಗಳು ಮತ್ತು ಕೆತ್ತನೆಗಳಿಂದ ಸಾಕಷ್ಟು ಅಲಂಕೃತವಾಗಿರುತ್ತವೆ.
ಹಿಂದೂ ಧರ್ಮದಲ್ಲಿ, ಅಂಕುಶವು ಅಷ್ಟಮಂಗಳ ಎಂದು ಪರಿಚಿತವಾಗಿರುವ ಎಂಟು ಮಂಗಳಕರ ವಸ್ತುಗಳ ಪೈಕಿ ಒಂದು. ಅಂಕುಶ ಗಣೇಶನನ್ನು ಒಳಗೊಂಡಂತೆ ಅನೇಕ ಹಿಂದೂ ದೇವತೆಗಳ ಗುಣಲಕ್ಷಣವಾಗಿದೆ.
ವರ್ಗ:ಆಯುಧಗಳು
ಹುಚ್ಚ ವೆಂಕಟ್
ಹುಚ್ಚ ವೆಂಕಟ್ ಎಂಬ ಹೆಸರಿನಿಂದಲೇ ಖ್ಯಾತಿ ಪಡೆದ ವೆಂಕಟರಮಣ್ ಲಕ್ಷ್ಮಣ್ ಕನ್ನಡ ಚಿತ್ರರಂಗದ ನಟ, ನಿರ್ದೇಶಕ, ನಿರ್ಮಾಪಕ ಮತ್ತು ಗಾಯಕ.
ವೈಯಕ್ತಿಕ ಜೀವನ
ವೆಂಕಟ್ ಅವರು ಎಮ್.ಲಕ್ಷ್ಮಣ್ ಮತ್ತು ಗೌರಮ್ಮ ಎಂಬ ದಂಪತಿಗಳಿಗೆ ಬೆಂಗಳೂರಿನಲ್ಲಿ ಜನಿಸಿದರು.
ವೃತ್ತಿ ಜೀವನ
ವೆಂಕಟ್ ಅವರು ಹುಚ್ಚ ವೆಂಕಟ್  ಎಂಬ ಚಲನಚಿತ್ರವನ್ನು ನಿರ್ದೇಶಿಸಿ ತಾವೇ ನಾಯಕನಟನಾಗಿಯೂ ಪಾತ್ರವಹಿಸಿದ್ದಾರೆ.
ರೋಹಿಣಿ ಅನಂತ್
ರೋಹಿಣಿಯವರು ಹಾಸನದಲ್ಲಿ ಸುಸಂಸ್ಕೃತ ಅಯ್ಯಂಗಾರ್ ಕುಟುಂಬದಲ್ಲಿ ಜನಿಸಿದರು.ಇವರ ಆರಂಭಿಕ ಶಿಕ್ಷಣವು ಅವರ ಜನ್ಮಸ್ಥಳದಲ್ಲಿತ್ತು. ಇವರು ಪೂರ್ವ ಶಾಲಾ ಶಿಕ್ಷಣ ಮತ್ತು ವಿಶ್ವವಿದ್ಯಾನಿಲಯ ಶಿಕ್ಷಣವನ್ನು ಬೆಂಗಳೂರಿನಲ್ಲಿ ಮುಗಿಸಿದರು. ರೋಹಿಣಿ ಅವರು ಬೆಂಗಳೂರು ವಿಶ್ವವಿದ್ಯಾನಿಲಯದಿಂದ ಕಲೆಯಲ್ಲಿ ಪದವಿ ಪಡೆದಿದ್ದಾರೆ.ಇಂಗ್ಲಿಷ್, ಅರ್ಥಶಾಸ್ತ್ರ ಮತ್ತು ಸಮಾಜಶಾಸ್ತ್ರದಲ್ಲಿ ಪ್ರಮುಖರಾಗಿದ್ದಾರೆ.
ಇವರು ಅನಂತ್ ಅವರನ್ನು ವಿವಾಹವಾಗಿದ್ದಾರೆ ಮತ್ತು ಧನುಷ್ ಎಂಬ ಮಗನನ್ನು ಹೊಂದಿದ್ದಾರೆ. ಇಬ್ಬರೂ ಕಲಾವಿದರು. ರೋಹಿಣಿ ನೃತ್ಯ ಮತ್ತು ಸಂಗೀತದಲ್ಲಿ ಪ್ರಮುಖರಾಗಿದ್ದಾರೆ. ಇವರು ತನ್ನ ತಾಯ್ನಾಡಿಗೆ ಹೆಚ್ಚಿನ ಕೊಡುಗೆ ನೀಡಲು ಬಯಸುತ್ತಾರೆ.
ರೋಹಿಣಿ ಅನಂತ್ ಅವರು ಬಹುಮುಖಿ ವ್ಯಕ್ತಿತ್ವವುಳ್ಳವರಾಗಿದ್ದು ಭಾರತ, ಯುಎಸ್ಎ ಮತ್ತು ಯುಎಇಯಲ್ಲಿ ಸಾಹಿತ್ಯ, ಸಂಗೀತ, ನೃತ್ಯ ಮತ್ತು ರಂಗಭೂಮಿ ವಲಯದಲ್ಲಿ ಪ್ರಕಾಶಕರಾಗಿದ್ದಾರೆ.
ಒಬ್ಬ ಸೋಲೋ ಪರ್ಫಾರ್ಮರ್ ಆಗಿ
ರೋಹಿಣಿ ಅನಂತ್ ಅವರು ತಮ್ಮ ಏಳನೇ ವಯಸ್ಸಿನಲ್ಲಿ ಶಾಸ್ತ್ರೀಯ ನೃತ್ಯ ಜಗತ್ತಿಗೆ ಪರಿಚಯವಾದರು. ಭರತನಾಟ್ಯದಲ್ಲೂ ಆಸಕ್ತಿ ಹೊಂದಿದ್ದರು.ಇವರು ನೃತ್ಯದಲ್ಲಿ ವಿದ್ವತ್ ಪೂರ್ಣಗೊಳ್ಳಲು ಮುಂದಾದರು. ಇದು ಇವರಿಗೆ ಅತ್ಯುನ್ನತ ಪುರಸ್ಕಾರವಾಗಿದೆ. ಗುರು ಶ್ರೀಮತಿ ಪದ್ಮಿನಿ ರವಿಯವರ ಸಮರ್ಥ ಮಾರ್ಗದರ್ಶನದಲ್ಲಿ ಇವರು ತನ್ನ ರಂಗಪ್ರವೇಶವನ್ನು ಪೂರ್ಣಗೊಳಿಸಿದಳು.ಇವರು ಬೆಂಗಳೂರು ದೂರದರ್ಶನದ ಆಡಿಷನ್ ಮಾಡಿದ ಕಲಾವಿದೆ ಮತ್ತು ಮಾಧ್ಯಮಕ್ಕಾಗಿ ಅಸಂಖ್ಯಾತ ಪ್ರದರ್ಶನಗಳನ್ನು ನೀಡಿದ್ದಾರೆ. ಇವರು ಭಾರತ, ಯುಎಇ, ಯುಎಸ್ಎ ಮತ್ತು ಆಸ್ಟ್ರೇಲಿಯಾದಾದ್ಯಂತ ಪ್ರದರ್ಶನ ನೀಡಿ ಕಲಾ ಪ್ರೇಮಿಗಳು ಮತ್ತು ವಿಮರ್ಶಕರ ಮೆಚ್ಚುಗೆಯನ್ನು ಗಳಿಸಿದ್ದಾರೆ. ವರ್ಷಗಳಲ್ಲಿ, ಗುರು ಶ್ರೀಮತಿರಾಜಲಕ್ಷ್ಮಿ (ಪಂಡನಲ್ಲೂರು ಶೈಲಿ), ಗುರು ಶ್ರೀಮತಿ ರೇವತಿ ನರಸಿಂಹನ್, ಗುರು ಶ್ರೀಮತಿ ಲಲಿತಾ ಶ್ರೀನಿವಾಸನ್ (ಮೈಸೂರು ಶೈಲಿ) ಮತ್ತು ಗುರು ಶ್ರೀಮತಿ ಪದ್ಮಿನಿ ರವಿ (ವಜುವೂರ್ ​​ಶೈಲಿ) ಅವರಂತಹ ಪ್ರಸಿದ್ಧ ನೃತ್ಯ ಶಿಕ್ಷಕರ ಸಮರ್ಥ ಮಾರ್ಗದರ್ಶನವನ್ನು ತೆಗೆದುಕೊಳ್ಳುವ ಮೂಲಕ ಇವರು ತಮ್ಮ ಕೌಶಲ್ಯಗಳನ್ನು ಸುಧಾರಿಸುವ ಸವಲತ್ತುಗಳನ್ನು ಹೊಂದಿದ್ದರು.
ಗ್ರೂಪ್ ಪರ್ಫಾರ್ಮರ್ ಆಗಿ
ರೋಹಿಣಿ ಯಾವಾಗಲೂ ತನ್ನ ಗುರುಗಳು ನಡೆಸಿಕೊಡುವ ನಿರ್ಮಾಣಗಳಲ್ಲಿ ಪ್ರಮುಖ ಪಾತ್ರಗಳನ್ನು ನಿರ್ವಹಿಸುತ್ತಾಳೆ. ಇವರು ಡಾ. ಸಂಜಯ್ ಶಾಂತಾರಾಮ್ (ನಿರ್ದೇಶಕರು - ಶಿವಪ್ರಿಯಾ ಸ್ಕೂಲ್ ಆಫ್ ಡ್ಯಾನ್ಸ್) ಅವರೊಂದಿಗೆ ವಿವಿಧ ನೃತ್ಯ ಉತ್ಸವಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ವಿಶ್ವವಿಖ್ಯಾತ ಕಲಾವಿದರಾದ ಪ್ರಭಾತ್ ಅವರೊಂದಿಗೆ ಭಾರತದಾದ್ಯಂತ ಪ್ರದರ್ಶನ ನೀಡಿದ್ದಾರೆ. ಇವರು ಬೆಂಗಳೂರಿನ ಹೆಸರಾಂತ ಗುರುಗಳ ಅಡಿಯಲ್ಲಿ ದೂರದರ್ಶನಕ್ಕಾಗಿ ಹಲವಾರು ಗುಂಪು ನಿರ್ಮಾಣಗಳನ್ನು ಮಾಡಿದ್ದಾರೆ.
ಗುರುವಾಗಿ
ರೋಹಿಣಿ ಅವರು ೧೯೯೬ ರಲ್ಲಿ ಸ್ವರಾಲಯ ಸ್ಕೂಲ್ ಆಫ್ ಪರ್ಫಾರ್ಮಿಂಗ್ ಆರ್ಟ್ಸ್ (ಆರ್) ಅನ್ನು ಪ್ರಾರಂಭಿಸಿದಾಗ ಈ ಅದ್ಭುತ ಕಲಾ ಪ್ರಕಾರದ ಬಗ್ಗೆ ಜ್ಞಾನವನ್ನು ನೀಡುವ ಅವರ ಕನಸನ್ನು ನನಸಾಗಿಸಿದರು. ಈ ಬ್ಯಾನರ್ ಅಡಿಯಲ್ಲಿ ಅವರು ೨೦೦ ಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ತರಬೇತಿ ನೀಡಿದರು. ಹೆಚ್ಚಿನವರು ಈ ಕ್ಷೇತ್ರದಲ್ಲಿ ತಮ್ಮನ್ನು ತಾವು ಕೆತ್ತಿಸಿಕೊಂಡಿದ್ದರೆ, ಸಮರ್ಥ ಮಾರ್ಗದರ್ಶನದಲ್ಲಿ ಅನೇಕರು ತಮ್ಮ ರಂಗೇತರ ಮತ್ತು ವಿದ್ವತ್ ಪ್ರಮಾಣೀಕರಣವನ್ನು ಪೂರ್ಣಗೊಳಿಸಿದ್ದಾರೆ. ದುಬೈಗೆ ಇವರ ವಲಸೆ ಮತ್ತು ಇವರ ಬಿಡುವಿಲ್ಲದ ಕೆಲಸದ ವೇಳಾಪಟ್ಟಿ ನಡುವೆ ಇವರ ಉತ್ಸಾಹವನ್ನು ಬಿಡಲಿಲ್ಲ.ತಂಡವನ್ನು ಪ್ರಾರಂಭಿಸಿದರು ಮತ್ತು ಕ್ಲಾಸಿಕಲ್ ರಿದಮ್ಸ್ ಬ್ಯಾನರ್ ಅಡಿಯಲ್ಲಿ ಅನೇಕ ಉತ್ಸಾಹಿ ಉದಯೋನ್ಮುಖ ನೃತ್ಯಗಾರರಿಗೆ ತರಬೇತಿ ನೀಡುತ್ತಾರೆ. ಈ ತಂಡದ ಸದಸ್ಯರು ಯುಎಇ, ಯುಎಸ್ಎ ಮತ್ತು ಆಸ್ಟ್ರೇಲಿಯಾದ ವಿವಿಧ ಪ್ರತಿಷ್ಠಿತ ವೇದಿಕೆಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಅನೇಕರು ಕೆಎಸ್‌ಇಬಿ ಮತ್ತು ಪ್ರಚೀನ್ ಕಲಾ ಕೇಂದ್ರದಿಂದ ನಡೆಸಿದ ಪರೀಕ್ಷೆಗಳನ್ನು ಪೂರ್ಣಗೊಳಿಸಿದ್ದಾರೆ ಮತ್ತು ಇವರ ಮಾರ್ಗದರ್ಶನದಲ್ಲಿ ಇವರ ರಂಗೇತ್ರಮ್ ಅನ್ನು ಸಹ ಪೂರ್ಣಗೊಳಿಸಿದ್ದಾರೆ.
ಲೋಕೋಪಕಾರಿ
ಇವರು ಆರ್ಥಿಕವಾಗಿ ಹಿಂದುಳಿದ ಮಹಿಳೆಯರಿಗೆ ಮೈಕ್ರೋ ಫೈನಾನ್ಸಿಂಗ್ ಮಾಡುವ ಅಶ್ವ ಮಹಿಳಾ ಕ್ರೆಡಿಟ್ ಕೋ-ಆಪರೇಟಿವ್ ಸೊಸೈಟಿಯ ಮಾಜಿ ನಿರ್ದೇಶಕರಾಗಿದ್ದಾರೆ. ಹಿತೇಶಿ ಮನೆಯಂಗಳ ಟ್ರಸ್ಟ್‌ನ ಸದಸ್ಯೆ, ಅವರು ಅಗತ್ಯವಿರುವ ವೃದ್ಧರ ಸೇವೆಗೆ ತಮ್ಮ ಕೈಲಾದಷ್ಟು ಸಹಾಯ ಮಾಡುತ್ತಾರೆ. ಈ ಟ್ರಸ್ಟ್ ಮೂಲಕ, ಅವರು ಅನೇಕ ಸ್ತ್ರೀರೋಗ ಶಿಬಿರಗಳು, ನೇತ್ರ ಶಿಬಿರಗಳು, ರಕ್ತದಾನ ಶಿಬಿರಗಳು, ದಂತ ಶಿಬಿರಗಳು ಇತ್ಯಾದಿಗಳನ್ನು ನಡೆಸುವಲ್ಲಿ ಸಕ್ರಿಯರಾಗಿದ್ದಾರೆ. ಇವರು ಉತ್ಸಾಹಿ ನೃತ್ಯಗಾರರಿಗೆ ಲೇಟ್ ಹೆಸರಿನಲ್ಲಿ ವಿದ್ಯಾರ್ಥಿವೇತನವನ್ನು ನೀಡುತ್ತಾರೆ. ಡಾ. ಆನಂದ್ ಆಳ್ವಾರ್ (ಅವರ ಪತಿಯ ತಾತ ರಾಮಮಂದಿರದ ಮೊದಲ ಅಧ್ಯಕ್ಷರು, ಕಲಾಭಿಮಾನಿ ಮತ್ತು ವೃತ್ತಿಯಲ್ಲಿ ವೈದ್ಯರಾಗಿದ್ದರು ಮತ್ತು ವಿಶ್ವಯುದ್ಧದಲ್ಲಿ ದೇಶಕ್ಕೆ ಸೇವೆ ಸಲ್ಲಿಸಿದವರು) ಮತ್ತು ಅರ್ಹ ವಿದ್ಯಾರ್ಥಿಗಳಿಗೆ ಇಡೀ ವರ್ಷ ಕಲಿಕಾ ಸಂಭಾವನೆಯನ್ನು ಒದಗಿಸುತ್ತಾರೆ.
ಆ್ಯಂಕರ್
ಇವರು ೫ ವರ್ಷಗಳಿಗೂ ಹೆಚ್ಚು ಕಾಲ ಸನ್ ಟಿವಿ, ಉದಯ ಚಾನೆಲ್ನಲ್ಲಿ ಸಂಯೋಜಕ ಮತ್ತು ನಿರ್ಮಾಪಕರಾಗಿದ್ದಾರೆ. ಇವರು ಚಂದನದಲ್ಲಿ ಸುದ್ದಿ ಓದುಗರಾಗಿದ್ದರು (ದೂರದರ್ಶನ - ಬೆಂಗಳೂರು). ಇಂಗ್ಲಿಷ್ ಮತ್ತು ಕನ್ನಡದಲ್ಲಿ ಅಸಂಖ್ಯಾತ ಸರ್ಕಾರಿ ಮತ್ತು ಖಾಸಗಿ ಕಾರ್ಯಕ್ರಮಗಳನ್ನು ನಿರೂಪಣೆ ಮಾಡಿದ್ದಾರೆ. ಇವರು ಯುಎಸ್ಎನಲ್ಲಿ ೨೦೧೫ ರಲ್ಲಿ ನಾವಿಕಕ್ಕೆ ಅಧ್ಯಕ್ಷರಾಗಿ ಎಮ್ಸೀ ಸಮಿತಿಯ ಮುಖ್ಯಸ್ಥರಾಗಿದ್ದರು.
ಪರದೆಯ ಉಪಸ್ಥಿತಿಯಲ್ಲಿ
ಇವರು ಸಂಗೀತ ಲಹರಿ ಎಂಬ ಜಾನಪದ ನೃತ್ಯ ನಿರ್ಮಾಣಗಳಲ್ಲಿ ನಟಿಸಿದ್ದಾರೆ. ಸಬೀನಾ ಎಂಬ ಧಾರಾವಾಹಿಯ ಪ್ರಮುಖ ಪಾತ್ರಕ್ಕೆ ಡಬ್ಬಿಂಗ್ ಕಲಾವಿದೆಯಾಗಿ ಧ್ವನಿ ನೀಡಿದ್ದಾರೆ. ಮಿಂಚು, ಅಮೃತ ವರ್ಷಿಣಿ ಮತ್ತು ಸಂಸಾರ ಮುಂತಾದ ಕಾನಂದ ಟೆಲಿ ಧಾರಾವಾಹಿಗಳಲ್ಲಿ ಇವರು ಅತಿಥಿ ಪಾತ್ರಗಳನ್ನು ಮಾಡಿದ್ದಾರೆ. ಇವರು ನಂದಿನಿ ತುಪ್ಪ ಮತ್ತು ಅಲ್ ಫರ್ದಾನ್ ವಿನಿಮಯದಂತಹ ಟಿವಿ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಆಸೇ ಎಂಬ ಕಿರುಚಿತ್ರದಲ್ಲೂ ನಟಿಸಿದ್ದಾರೆ.
ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಈ ಕಲಾ ಪ್ರಕಾರಕ್ಕೆ ರೋಹಿಣಿಯವರನ್ನು ಗುರುತಿಸಲಾಯಿತು ಮತ್ತು ಅವರಿಗೆ ಈ ಕೆಳಗಿನ ಪ್ರಶಸ್ತಿಗಳನ್ನು ನೀಡಲಾಯಿತು.
ಉಲ್ಲೇಖಗಳು
ವರ್ಗ:ನೃತ್ಯ ಕಲಾವಿದರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅಮಟೆ
ಬೆಳಯುವ ಪ್ರದೇಶ
ಭಾರತ, ಬರ್ಮಾ (ಮ್ಯಾನ್ಮರ್), ಇಂಡೋಚೀನಾ, ದಕ್ಷಿಣ ಚೀನಾ, ಥೈಲ್ಯಾಂಡ್, ಮಲೇಷಿಯಾ, ಶ್ರೀಲಂಕಾ.
ಆಕಾರ
ಸುಮಾರು 27ಮೀ ಎತ್ತರ ಮತ್ತು ಕಾಂಡದ ವ್ಯಾಸದಿಂದ 50 ಸೆಂ.ಮೀ ವರೆಗೆ ಈ ಮರ ಬೆಳೆಯುತ್ತವೆ. ಸಾಮಾನ್ಯವಾಗಿ ಚಿಕ್ಕದಾಗಿರುತ್ತದೆ. ಎಲೆಗಳ ಗಾತ್ರ 5-11 ಸೆಂ.ಮೀ. ವಿಶಾಲವಾದ ಅಂಡ ವೃತ್ತಾಕಾರದಲ್ಲಿರುತ್ತವೆ. 6-10ಸೆಂ.ಮೀ ಉದ್ದ ಹೊಂದಿದ್ದು, ಬುಡ ದುಂಡಾಗಿರುತ್ತವೆ. ತುದಿ ಚೂಪಾಗಿದ್ದು, 20-25 ಜೋಡಿಗಳಷ್ಟು ಹತ್ತಿರವಾದ ಸಮಾನಾಂತರ ರಕ್ತನಾಳಗಳೊಂದಿಗೆ ಎಲ್ಲಾ ಒಳ ಅಂಡಾಕಾರದ ಅಭಿಧಮಿ ಸೇರಿರುತ್ತದೆ.ಅಮಟೆ ಗಿಡದಲ್ಲಿ ಬೆಳೆಯುವ ಹೂವನ್ನು ಪುಪ್ಪಮಂಜರಿ ಎಂದು ಕರೆಯುತ್ತಾರೆ. ಇದರಲ್ಲಿ ಉದ್ದವಾದ ಅಂಡಾವೃತ್ತಾಕಾರದ ಬೀಜಇರುತ್ತವೆ.
ಔಷಧೀಯ ಗುಣಗಳು
ಇದರ ಹಣ್ಣುನ್ನು ರಕ್ತದೊತ್ತಡ ಮತ್ತು ಮೂಲವ್ಯಾಧಿ ರೋಗ ನಿವಾರಣೆಗೆ ಬಳಸುತ್ತಾರೆ. ಹಣ್ಣಿನ ರಸವನ್ನು ಕಿವಿಯ ಸಮಸ್ಯೆಗೆ ಉಪಯೋಗಿಸುತ್ತಾರೆ. ಇದರ ತೊಗಟೆಯನ್ನು ಹೊಟ್ಟೆ ನೋವು ಮತ್ತು ಉರಿಯೂತದ ಚಿಕಿತ್ಸೆಗೆ ಬಳಸುತ್ತಾರೆ. ಸಂಧಿವಾತ ಮತ್ತು ಊದಿಕೊಂಡ ಕೀಲುಗಳ ಚಿಕಿತ್ಸೆಯಲ್ಲಿ ತೊಗಟೆಯ ಪೇಸ್ಟನ್ನು ಬಳಸುತ್ತಾರೆ.ಬೇರನ್ನು ಉಪಯೋಗಿಸುವುದರಿಂದ ಮುಟ್ಟಿನ ನಿಯಂತ್ರಣವನ್ನು ನಿಯಂತ್ರಿಸುವಲ್ಲಿ ಉಪಯುಕ್ತವಾಗಿದೆ.
ಉಲ್ಲೇಖಗಳು
ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು ವರ್ಗ:ಕರ್ನಾಟಕದ ಸಸ್ಯಗಳು
ಜಾಗ್ವಾರ್
ಜಾಗ್ವಾರ್- ಇದು ದಕ್ಷಿಣ ಮತ್ತು ಉತ್ತರ ಅಮೆರಿಕಗಳ ಉಷ್ಣವಲಯಗಳಲ್ಲಿ ಮಾತ್ರ ಕಾಣಸಿಗುವ ಒಂದು ಹಿಂಸ್ರಪ್ರಾಣಿ. ಹುಲಿ, ಚಿರತೆಗಳಿಗೆ ಬಲು ಹತ್ತಿರ ಸಂಬಂಧಿ. ಕಾರ್ನಿವೊರ ಗಣದ ಫೇಲಿಡೀ ಕುಟುಂಬಕ್ಕೆ ಸೇರಿದೆ. ಪ್ಯಾಂತರ ಆಂಕ ಇದರ ಶಾಸ್ತ್ರೀಯ ಹೆಸರು. thumb|ಹೆಣ್ಣು ಜಾಗ್ವಾರ್
ದಕ್ಷಿಣ ಅಮೆರಿಕದ ಪಟಗೋನಿಯದಿಂದ ಹಿಡಿದು ಮಧ್ಯ ಅಮೆರಿಕವೂ ಸೇರಿಕೊಂಡು ಅಮೆರಿಕ ಸಂಯುಕ್ತ ಸಂಸ್ಥಾನದ ಟೆಕ್ಸಸ್, ನ್ಯೂ ಮೆಕ್ಸಿಕೊ ಹಾಗೂ ಆರಿಜೋನ ರಾಜ್ಯಗಳವರೆಗಿನ ಕ್ಷೇತ್ರದಲ್ಲಿ ಇದರ ವಾಸ. ಅಲ್ಲಿನ ತಗ್ಗುಪ್ರದೇಶಗಳ ದಟ್ಟಕಾಡು, ಪರ್ವತ ಸೀಮೆ ಹಾಗೂ ಬಂಜರು ಪ್ರದೇಶಗಳ ಕುರುಚಲು ಪೊದೆಗಳಲ್ಲೂ ವಾಸಿಸುವುವು.
ಅಮೆರಿಕ ಖಂಡದಲ್ಲಿ ವಾಸಿಸುವ ಬೆಕ್ಕಿನ ಜಾತಿಯ ಪ್ರಾಣಿಗಳಲ್ಲೆಲ್ಲಾ ಇದೇ ಅತ್ಯಂತ ದೊಡ್ಡ ಗಾತ್ರದ್ದು. ಪೂರ್ಣ ಬೆಳೆದ ಗಂಡು ಜಾಗ್ವಾರಿನ ಉದ್ದ 1.5-1.8ಮೀ. ತೂಕ 70-140ಕೆ.ಜಿ. ಜೊತೆಗೆ 70-90 ಸೆ.ಮೀ. ಉದ್ದದ ಬಾಲವಿದೆ. ಜಾಗ್ವಾರಿನ ಮೈಬಣ್ಣ ಕಿತ್ತಳೆ ಮಿಶ್ರಿತ ಹಳದಿ. ಜೊತೆಗೆ ಚಿರತೆಯಲ್ಲಿರುವಂತೆಯೆ ಗುಲಾಬಿದಳದ ರೀತಿ ಜೋಡಣೆಗೊಂಡಿರುವ ಕಪ್ಪು ಬಣ್ಣದ ಮಚ್ಚೆಗಳಿವೆ. ಆದರೆ ಜಾಗ್ವಾರಿನಲ್ಲಿ ಮಚ್ಚೆಗಳ ಮಧ್ಯೆಯೂ ಒಂದು ಕಪ್ಪು ಚುಕ್ಕಿಯುಂಟು. ಬಾಲದ ಮೇಲಿನ ಮಚ್ಚೆಗಳು ಉಂಗುರದ ರೀತಿ ಇವೆ. ಸಂಪೂರ್ಣ ಕಪ್ಪು ಬಣ್ಣದ ಜಾಗ್ವಾರ್ ಬಗೆಯೂ ಇದೆ. ಜಾಗ್ವಾರ್ ಚಿರತೆಗಿಂತ ಸ್ಥೂಲಕಾಯದ ಹಾಗೂ ಗಿಡ್ಡಾದ ಪ್ರಾಣಿ. ಇದರ ಬಾಲವೂ ಚಿರತೆಯದರಷ್ಟು ಉದ್ದವಲ್ಲ. ಆದರೆ ಚಿರತೆಯಷ್ಟೇ ಚುರುಕಾದ ಪ್ರಾಣಿ ಇದು. ಅಲ್ಲದೆ ಮರ ಹತ್ತುವುದರಲ್ಲಿ, ಈಜುವುದರಲ್ಲಿ ಬಲು ಕುಶಲಿ. ಜಾಗ್ವಾರ್, ಸಾಮಾನ್ಯವಾಗಿ ಒಂಟೊಂಟಿಯಾಗಿಯೇ ಅಲೆಯುತ್ತದೆ. ಚಿರತೆಯಂತೆಯೇ ಇದೂ ನಿಶಾಚರಿ. ಹಗಲೆಲ್ಲ ಯಾವುದಾದರೂ ದಟ್ಟಪೊದೆಯಲ್ಲಿ ಮಲಗಿದ್ದು ಸಂಜೆಯಾದ ಮೇಲೆ ತನ್ನ ಮೆಚ್ಚಿನ ಎರೆಗಳಾದ ಕ್ಯಾಪಿಬಾರ, ಪೆಕರಿ, ಟೇಪರ್ ಮುಂತಾದ ಪ್ರಾಣಿಗಳನ್ನು ಬೇಟೆಯಾಡಲು ಹೊರಡುತ್ತದೆ. ಮೊಸಳೆ, ನೀರಾಮೆ, ಮೀನು ಇತ್ಯಾದಿಗಳನ್ನೂ ಇದು ಬೇಟೆಯಾಡುತ್ತದೆ. ಕೆಲವು ಸಲ ಹಳ್ಳಿಗಳಿಗೆ ನುಗ್ಗಿ ನಾಯಿ, ಕೋಳಿ, ದನಗಳನ್ನೂ ಕೊಂಡಯ್ಯುವುದುಂಟು. ನರಭಕ್ಷಕ ಜಾಗ್ವಾರುಗಳೂ ಇಲ್ಲದಿಲ್ಲ. ಇವುಗಳಲ್ಲಿ ಗಂಡುಹೆಣ್ಣುಗಳ ಕೂಡುವಿಕೆಗೆ ನಿರ್ದಿಷ್ಟ ಶ್ರಾಯವಿಲ್ಲ. ಸಂಭೋಗಾನಂತರ 100-110 ದಿನಗಳ ಗರ್ಭಾವಸ್ಥೆಯಾಗಿ ಹೆಣ್ಣು 2-4 ಮರಿಗಳನ್ನು ಈಯುತ್ತದೆ. ಹುಟ್ಟಿದಾಗ ಬಹಳ ಅಸಹಾಯ ಸ್ಥಿತಿಯಲ್ಲಿರುವ ಮರಿಗಳಿಗೆ 35 ದಿನಗಳ ನಂತರ ತಾಯನ್ನು ಹಿಂಬಾಲಿಸಿ ಓಡಾಡುವ ಶಕ್ತಿ ಬರುತ್ತದೆ. ಸುಮಾರು 1 ವರ್ಷ ಕಾಲ ತಾಯಿಯೊಂದಿಗೆ ಇದ್ದು ಆಮೇಲೆ ಸ್ವತಂತ್ರ ಜೀವನ ನಡೆಸತೊಡಗುತ್ತವೆ. 3 ವರ್ಷ ಪ್ರೌಢಾವಸ್ಥೆ ತಲುಪುತ್ತದೆ. ಜಾಗ್ವಾರಿನ ಆಯಸ್ಸು ಸುಮಾರು 20 ವರ್ಷಗಳು. ನ್ಯೂ ಮೆಕ್ಸಿಕೊ ಮುಂತಾದೆಡೆ ಜಾಗ್ವಾರನ್ನು ನಾಯಿಗಳ ಸಹಾಯದಿಂದ ಬೇಟೆಯಾಡುವುದಿದೆ. ತುಂಬ ವೇಗವಾಗಿ ಓಡಬಹುದಾದರೂ ಬಹುಬೇಗ ಸುಸ್ತಾಗಿ ನಾಯಿಗಳ ಕೈಗೆ ಸಿಕ್ಕಿಬೀಳುತ್ತದೆ. ಜೊತೆಗೆ ತಪ್ಪಿಸಿಕೊಳ್ಳುವ ಪ್ರಯತ್ನದಲ್ಲಿ ಮರವನ್ನು ಹತ್ತಿ ತುದಿರೆಂಬೆಗಳಿಗೇರಿಬಿಡುವುದರಿಂದ ಬಂದೂಕಿಗೆ ಸುಲಭವಾಗಿ ಬಲಿಯಾಗುತ್ತದೆ. ಆದರೂ ಪಾರಾಗುವ ದಾರಿ ಕಾಣದಾದಾಗ ತನ್ನನ್ನು ಬೆನ್ನಟ್ಟಿಬರುವ ನಾಯಿಗಳನ್ನೂ ಮನುಷ್ಯರನ್ನೂ ಎದುರಿಸಿ ಉಗ್ರವಾಗಿ ಹೋರಾಡಬಲ್ಲುದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪ್ರಾಣಿಗಳು
ರಾಯಗಡ ಜಿಲ್ಲೆ
ರಾಯಗಡ ಜಿಲ್ಲೆ (ಮರಾಠಿ ಉಚ್ಚಾರಣೆ: [ɾaːjɡəɖ] ), ಹಿಂದೆ ಕೊಲಾಬಾ ಜಿಲ್ಲೆ, ಇದು ಭಾರತದ ಮಹಾರಾಷ್ಟ್ರದ ಕೊಂಕಣ ವಿಭಾಗದಲ್ಲಿ ಒಂದು ಜಿಲ್ಲೆಯಾಗಿದೆ.
ಹಿಂದಿನ ಮರಾಠ ಸಾಮ್ರಾಜ್ಯದ ಮೊದಲ ರಾಜಧಾನಿಯಾಗಿದ್ದ ಕೋಟೆಯ ನಂತರ ಜಿಲ್ಲೆಯನ್ನು ರಾಯಗಡ್ ಎಂದು ಮರುನಾಮಕರಣ ಮಾಡಲಾಯಿತು, ಇದನ್ನು ಅದರ ಹಿಂದಿನ ಹೆಸರಿನಿಂದ ಮರುನಾಮಕರಣ ಮಾಡಲಾಯಿತು - ರೈರಿ. ಕೋಟೆಯು ಜಿಲ್ಲೆಯ ಒಳ ಪ್ರದೇಶಗಳಲ್ಲಿ, ಸಹ್ಯಾದ್ರಿ ಶ್ರೇಣಿಯ ಪಶ್ಚಿಮ ಘಟ್ಟಗಳ ಪಶ್ಚಿಮಾಭಿಮುಖ ಸ್ಪರ್‌ನಲ್ಲಿ ದಟ್ಟವಾದ ಕಾಡುಗಳಲ್ಲಿ ನೆಲೆಗೊಂಡಿದೆ. 2011 ರಲ್ಲಿ ಜಿಲ್ಲೆಯು 2,634,200 ಜನಸಂಖ್ಯೆಯನ್ನು ಹೊಂದಿತ್ತು, 2001 ರಲ್ಲಿ 2,207,929 ಗೆ ಹೋಲಿಸಿದರೆ. 1 ಜನವರಿ 1981 ರಂದು ಮುಖ್ಯಮಂತ್ರಿ AR ಅಂತುಲೆ ಅವರ ಆಡಳಿತದಲ್ಲಿ ಹೆಸರನ್ನು ಬದಲಾಯಿಸಲಾಯಿತು 2011 ರಲ್ಲಿ ನಗರವಾಸಿಗಳು 2001 ರಲ್ಲಿ 24.22% ರಿಂದ 36.91% ಕ್ಕೆ ಏರಿದರು ಅಲಿಬಾಗ್ ರಾಯಗಡ ಜಿಲ್ಲೆಯ ಪ್ರಧಾನ ಕಛೇರಿಯಾಗಿದೆ.
ರಾಯಗಡ ಜಿಲ್ಲೆಯ ನೆರೆಯ ಜಿಲ್ಲೆಗಳು ಮುಂಬೈ, ಉತ್ತರದಲ್ಲಿ ಥಾಣೆ ಜಿಲ್ಲೆಗಳು, ಪೂರ್ವದಲ್ಲಿ ಪುಣೆ ಜಿಲ್ಲೆ, ಆಗ್ನೇಯದಲ್ಲಿ ಸತಾರಾ ಜಿಲ್ಲೆ, ದಕ್ಷಿಣ ಭಾಗದಲ್ಲಿ ರತ್ನಗಿರಿ ಜಿಲ್ಲೆ ಮತ್ತು ಪಶ್ಚಿಮದಲ್ಲಿ ಅರಬ್ಬಿ ಸಮುದ್ರವಿದೆ.